title: Greg Kihn Again

text: Albumilta on julkaistu single "For You" / "Mood Mood Number" (Beserkley BZZ 4), joka erään arvion mukaan on todellista  jukebox-musiikkia ja sisältää klassisen popmusiikin aineksia. "For You" on tekijänsä eli Bruce Springsteenin albumilta "Greetings from Asbury Park, N.J." vuodelta 1973.


title: Love’s Made a Fool of You

text: ”Love’s Made a Fool of You” on Buddy Hollyn ja Bob Montgomeryn tekemä kappale. Se on äänitetty Norman Pettyn studiolla New Mexicon Clovisissa heinä-elokuussa 1958. Buddy Hollyn (laulu, rytmikitara) lisäksi levytyskokoonpanossa on Pettyn studiomuusikoita: Tommy Allsup (soolokitara), George Atwood (basso) ja Bo Clarke (rummut).


title: Love’s Made a Fool of You

text: Kappale oli tarkoitettu Hollyn ystäville The Everly Brothersille levytettäväksi, ja Hollyn levytys noudatteleekin veljesyhtyeen tyyliä. Kappale on siis eräänlainen tavallista parempi demoäänitys. Everly Brothersin manageri ja Acuff-Rose-musiikkikustantamon johtaja Wesley Rose ei kuitenkaan suostunut tähän ystävänpalvelukseen.


title: Love’s Made a Fool of You

text: Kappale ilmestyi Yhdysvalloissa vasta huhtikuussa 1964 Hollyn albumilla "Showcase" (Coral CRL 57450) ja myöhemmin tupla-albumilla "A Rock and Roll Collection" (MCA 2-4009) elokuussa 1972. Yhdistyneessä kuningaskunnassa "Showcase" (Coral LVA 9222) ilmestyi kesäkuussa 1964 ja myöhemmin MCA-merkillä (MUP 315) heinäkuussa 1968. Kappale julkaistiin Yhdistyneessä kuningaskunnassa myös singlenä ”Love’s Made a Fool of You/You're the One” (Coral 72475) 4. syyskuuta 1964 ja sen korkein listasijoitus oli #39.


title: Love’s Made a Fool of You

text: Kappale on myös usean LP-levyn kokoelmalla "The Complete Buddy Holly Story" (U.K., kuusi levyä, Coral CDLM 807 / Saksa, yhdeksän levyä, Coral COPS 7100), joka on julkaistu maaliskuussa 1979. Kappaleesta on tehnyt oman versionsa vuonna 1977 Greg Kihn albumillaan "Greg Kihn Again".


title: Metsän sanomia joka vuodelle

text: Metsän sanomia joka vuodelle () on Vitali Biankin ensipainoksena vuonna 1928 ilmestynyt kalenterimainen kuvakirja lapsille. Se on ilmestynyt seitsemänä koko ajan kehitettynä ja laajennettuna painoksena. Se noudattaa vuodenkiertoa, ja kirjan ideana onkin olla sama vuodesta toiseen. Koko vuodenkierto on jaettu kuukausiin, jotka eivät ole samat kuin kalenterikuukaudet. Joka kuukauden kohdalla on luontoaiheisia juttuja. Julkaisun ideana oli opettaa lapsille kevyessä muodossa luonnontiedettä, erityisesti eläin- ja kasvioppia. Vakituiset metsäavustajat saavat juttunsa ikään kuin uutisina lehteen. Metsän sanomiin kuuluu myös muun muassa osuus metsästyksestä kuukausittain, ja tässä seurataan kokenutta metsästäjää Sysoi Sysoitšia. Onpa joukossa jopa joutsenen kevätmetsästyskin, joka kuuluu olleen ankarasti kiellettyä jo kirjan julkaisuaikoihin.


title: Metsän sanomia joka vuodelle

text: Teos on julkaistu suomeksi Petroskoissa 1955. Julkaisusta on aiempikin, Suomessa SMIA-kustantamon julkaisema Elsie Reschin suomennos nimellä Metsäsanomat joka vuodelle, vuodelta 1945, joka on sisällöltään suppeampi. Siitä puuttuvat muun muassa radioamatöörien tiedotteet eri puolilta Neuvostoliittoa, esimerkiksi tiedote Mustanmeren iloisten delfiinien pyyntiajasta.


title: Metsän sanomia joka vuodelle

text: Venäjänkielistä alkuperäisteosta on saatavissa myös äänikirjana.


title: Jyrki Kuikka

text: Jyrki Kuikka (11. huhtikuuta 1946 Pieksämäki – 11. joulukuuta 2011 Pieksämäki) oli suomalainen professori ja ylifyysikko.


title: Jyrki Kuikka

text: Kuikka opiskeli hiukkasfysiikkaa ja työskenteli uransa aikana useissa sairaaloissa. Pisimpään hän kuitenkin toimi Kuopion yliopistollisessa sairaalassa, josta hän jäi eläkkeelle. Hänen ansiokseenn katsotaan, että Suomi tunnettiin aiemmin isotooppilääketieteen tasokkaana tutkimuspaikkana. Hän oli kutsuttuna vierailevana professorina sekä Yhdysvalloissa että Saksassa. Kuwaitissa hän oli yliopistollisen sairaalan professori, samoin Helsingin yliopistossa. Hän koulutti sairaalafyysikoita, ja osin hänen ansiotaan on, että koulutus vaikiintui osaksi yliopistojen tutkijakoulutusta. Häntä pidetään yleisesti alan uranuurtajana.


title: Jyrki Kuikka

text: Kuikan ansioluettelo sisältää milteii 300 artikkelia. Hänen ansiostaan Suomessa järjestettiin 2004 Euroopan isotooppiyhdistyksen vuosikokous.


title: Jyrki Kuikka

text: Kuopion yliopisto myönsi Kuikalle professorin arvonimen 1999.


title: Jyrki Kuikka

text: Kuikka kuoli sairauskohtaukseen kotonaan 65-vuotiaana.


title: Missä olit kun valot sammuivat?

text: Missä olit kun valot sammuivat? (engl. "Where Were You When the Lights Went Out?") on Hy Averbackin ohjaama yhdysvaltalainen komediaelokuva vuodelta 1968. Elokuvan pääosia esittävät Doris Day, Robert Morse, Terry-Thomas ja Patrick O'Neal.


title: Fairytale – keijukaisten maailma

text: Fairytale - keijukaisten maailma (eng. "FairyTale: A True Story") on Charles Sturridgen ohjaama yhdysvaltalainen fantasiaelokuva vuodelta 1997. Elokuvan pääosia esittävät Florence Hoath, Elizabeth Earl ja Peter O'Toole. Elokuva perustuu sir Arthur Conan Doylen muistiinpanoihin Cottingleyn keijukaisista.


title: RFA Tidespring

text: RFA Tidespring (viirinumero A75) oli Britannian kuninkaallisen tukilaivaston () Tide-luokan laivaston tankkeri, jollaisena sen tärkein tehtävä oli tankata muita laivaston aluksia merellä. Aluksella oli pitkä ura 1960-luvun alusta aina palveluksesta poistoonsa 1991 saakka.


title: RFA Tidespring

text: Alus tilattiin 28. helmikuuta 1961 Hawthorn Leslie and Companyltä ja sen köli laskettiin 24. heinäkuuta. Alus laskettiin vesille vuotta myöhemmin 3. toukokuuta, ja se valmistui 18. tammikuuta 1963.


title: RFA Tidespring

text:
"RFA Tidespring" oli mukana toisessa ja kolmannessa turskasodassa. Se otti osaa Falklandin sotaan, vaikka sen palveluksen piti päättyä samana vuonna. Se kuului Etelä-Georgialle hyökänneeseen osastoon. Hyökkäyksen aikana alukselle oli sijoitettuna kapteeni Chris Nunnin merijalkaväen 42 kommandorykmentin M-komppania.
Alus poistettiin palveluksesta 13. joulukuuta 1991. Se hinattiin 20. maaliskuuta 1992 Portsmouthista ja hylky saapui 2. heinäkuuta Port Alangiin Intiaan romutettavaksi.


title: Lars Lennart Forsberg

text: Lars Lennart Forsberg, myös "Lasse Forsberg" (31. heinäkuuta 1933 Tukholma, Ruotsi – 3. tammikuuta 2012 Ystad, Ruotsi oli ruotsalainen elokuvaohjaaja, käsikirjoittaja, säveltäjä ja elokuvatuottaja. Hänen uransa kesti yli 50 vuotta, ja hän ohjasi sekä näytelmäelokuva että dokumentteja. Viime vuotensa hän asui Löderupissa Österlenissä.


title: Lars Lennart Forsberg

text: Forsberg lisäsi itselleen toisen etunimen, jotta häntä ei sekoitettaisi elokuva-alalla työskentelevään kaimaansa.


title: Lars Lennart Forsberg

text: Forsbergille myönnettiin ruotsalainen elokuvapalkinto Guldbagge vuonna 1969 parhaan ohjauksen sarjassa esikoiselokuvasta "Misshandlingen". Hän sai Guldbaggen myös 2000 dokumenttielokuvasta "Min mamma hade fjorton barn", joka perustuu hänen oman perheensä historiaan 1920-1940-luvulta ja käsittelee äitiä Märta Doroteaa, joka oli raskaana yhteensä 23 vuotta. Puhutuin hänen tuotannostaan on ollut Stig "Slas" Claessonsin "Vem älskar Yngve Frej?" pohjalta tehty elokuva, jonka pääosassa näyttelee Janne "Loffe" Carlsson. Forsberg ohjasi ruotsin televisiolle joulukalenterin vuonna 1971, "Broster, Broster!", jonka pääosissa olivat Claire Wikholm ja Carl-Gustaf Lindstedt. Sitä arvosteltiin liian vasemmistolaiseksi ja liian vähän jouluiseksi.


title: Lars Lennart Forsberg

text: Forsbergilla todettiin syksyllä 2011 syöpä. Hän teki vimeiseen asti Ruotsin televisiolle dokumenttia "Pensionärerna", jonka esitys on suunniteltu vuodelle 2012.


title: Lars Lennart Forsberg

text: Forsbergin tytär on Ebba Forsberg ja sisar Hertha Hillfon.


title: HMS Active (F171)

text: HMS Active (viirinumero F171 ) oli Britannian Kuninkaallisen laivaston tyypin 21 fregatti, joka palveli Falklandin sodassa.


title: HMS Active (F171)

text: Alus valmistettiin Vosper Thornycroftin telakalla Southamptonissa ja sille sijoitettiin etukannelle tykkitornin taakse Exocet-merimaaliohjusten laukaisualusta.


title: HMS Active (F171)

text: Palvelukseen oton jälkeen alus oli ensimmäisen vuoden koulutettavana sekä erilaisissa asejärjestelmien käyttöönottokokeissa ennen kuin se vieraili heinäkuussa 1978 Yhydsvaltain itärannikolla ja Kanadassa. Tammikuusta 1979 alkaen alus saattoi kuninkaallista jahtia viiden kuukauden kiertokäynnillä Lähi-idässä. Se oli saman aikaisesti liitettynä Naton Välimerelle sijoitettua laivasto-osastoa. Vuoden 1980 alus vietti pääosin kotimaassa lukuun ottamatta kolmen kuukauden vierailua Länsi-Intian saaristossa vuoden lopulla. Oltuaan Britteinsaarilla tämän jälkeen alus vieraili marraskuussa 1981 jälleen Lähi-idässä osana Armillaa valvoen Persianlahden liikennettä. Matkalla kotiin keväällä 1982 se sai määräyksen liittyä Falklandille lähetettyyn laivasto-osastoon.


title: HMS Active (F171)

text: "HMS Active" kuului 1982 Falklandille lähetettyyn laivasto-osastoon. Vaikka se selvisi sodasta, aluksen runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä parannettiin. Samassa yhteydessä aluksen rungon aiheuttamaa melua vähennettiin.


title: HMS Active (F171)

text: Alus oli toisen kerran Falklandilla 1983, jonka jälkeen se siirrettiin telakalle. Saman aikaisesti se valmistautui siirtoon Länsi-Intian saaristoon, jonne se lähti maaliskuussa 1984 viideksi kuukaudeksi. Tehtävän aikana alus osallistui Yhdysvaltain laivaston harjoituksiin sekä ampui kuusi Exocet-ohjusta Yhdysvaltain ohjusten ampuma-alueella. Alus siirrettiin modernisoitavaksi toukokuussa 1985, mistä se palasi palvelukseen elokuussa 1986. Vuoden 1987 kesällä alus osallistui jälleen Armilla partiointiin, minkä aikana alueen tilanteen kiristyttyä alus läpäisi Hormuzin salmen yhdessä 35 muun aluksen kanssa. Vuoden loppupuolella alus osallistui Purple Warrior -harjoitukseen, joka oli Britannian suurin maihinnousuharjoitus vuosiin.


title: HMS Active (F171)

text: Alus poistettiin palveluksesta ja se myytiin Pakistanille 23. syyskuuta 1993, mutta ilman Exocet- ja Sea Cat -ohjuksia. Pakistanin laivasto nimesi aluksen "Shah Jahaniksi". Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla SRBOC-omasuojaheittimet sekä 20 ja 30 millimetrin ilmatorjuntatykit.


title: Ari Linna

text: Ari Linna on turkulainen lintuharrastaja ja -kirjailija. Hän on toimittanut ja koonnut kaksi kirjaa lintuharrastuksesta, joista jälkimmäinen on painottunut erityisesti bongaukseen. Linna havainnoi lintuja erityisesti Ahvenanmaan Kökarissa, jonka linnustosta hän on kirjoittanut kirjan ja lehtijuttuja.


title: HMS Alacrity (F174)

text: HMS Alacrity (viirinumero F174) oli Britannian Kuninkaallisen laivaston tyypin 21 fregatti, joka palveli Falklandin sodassa.


title: HMS Alacrity (F174)

text: Aluksen tilattiin 11. marraskuuta 1971 Yarrow Shipbuildersilta Scotstounista Glasgow'sta. Sen köli laskettiin 5. maaliskuuta 1973 ja alus laskettiin vesille 18. syyskuuta 1974 kumminaan amiraali Sir Rae McKaigin puoliso. Alus valmistui 2. heinäkuuta 1977. Sille sijoitettiin etukannelle tykkitornin taakse Exocet -merimaaliohjusten laukaisualusta.


title: HMS Alacrity (F174)

text: "HMS Alacrity" sai vastaanottotestit päätökseen huhtikuussa 1977 ja se liitettiin heinäkuussa palvelukseen otettaessa 3. fregattilaivueeseen. Alus osallistui Spitheadissä järjestettyyn katselmukseen, jonka jälkeen se jatkoi koeajoja ja koulutusta saavuttaakseen operatiivisen valmiuden. Vuonna 1979 alus siirrettiin 1. fregattilaivueeseen ja 1980 se liitettiin osastoon, joka kiersi maailmaa. Kierroksen aikana alus vieraili muun muassa Jangtse-joella ensimmäisenä kuninkaallisen laivaston aluksena 30-vuoteen. Persianlahden tapahtumat nopeuttivat aluksen paluuta kotimaahan, jonne se saapui joulukuussa. Seuraavana vuonna alus osallistui Naton sotaharjoitukseen Ocean Safariin Pohjois-Atlantilla.


title: HMS Alacrity (F174)

text: Alus lähti 5. huhtikuuta 1982 laivasto-osaston mukana Falklandille, jossa se upotti tykkitulella 10. ja 11. toukokuuta välisenä yönä Swan saaren edustalla Argentiinan laivaston huoltoaluksen "ARA Isla de los Estadosin". Vaikka se selvisi sodasta aluksen runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin.


title: HMS Alacrity (F174)

text: Alus poistettiin palveluksesta ja se myytiin Pakistanille 1. maaliskuuta 1994, mutta ilman Exocet- ja Sea Cat-ohjuksia. Pakistanin laivasto nimesi aluksen "Badriksi". Alukselle asennettiin Exocet-ohjusten tilalle kiinalaisvalmisteiset LY 60N ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC omasuojaheittimet.


title: Kukkoahven

text: Kukkoahven ("Nematistius pectoralis") on ahvenkaloihin kuuluva itäisellä Tyynellämerellä tavattava kalalaji. Se on kukkoahventen ("Nematistiidae") heimon ainoa laji.


title: Kukkoahven

text: Kukkoahvenet ovat keskikokoisia tai suuria kaloja. Tyypillinen lajin pituus on noin 60 senttimetriä, mutta yksilöitä, jotka ovat pituudeltaan 150–163 senttimetriä ja painoltaan lähes 52 kiloa, on tavattu. Ruumiinmuodoltaan kukkoahven on pitkulainen ja tunnusmerkillinen piirre on sen etumainen selkäevä, jossa on 7 pitkää ruotoa. Toinen selkäevä on matalampi, ja siinä on vain yksi piikki. Kalan ainutlaatuinen piirre on, että uimarakko on yhteydessä sisäkorvaan.


title: Kukkoahven

text: Kukkoahven elää Tyynessämeressä trooppisilla vesillä alueella, joka ulottuu Kaliforniasta Peruun ja Galápagossaarille. Se elää lähellä rannikkoa matalilla hiekkapohjaisilla alueilla. Nuoret kalat voivat elää myös vuorovesilammikoissa. Kukkoahven syö pääasiassa muita kalalajeja, erityisesti eräitä mojara- ja sardellilajeja. Kalojen lisäksi lajin ravintoa ovat myös nilviäiset.


title: Kukkoahven

text: Kukkoahventa kalastetaan jonkin verran kaupallisesti ja myydään tuoreena. Se on myös hyvin suosittu urheilukalastuksen kohde.


title: HMS Ambuscade (F172)

text: HMS Ambuscade (viirinumero F172) oli Britannian Kuninkaallisen laivaston tyypin 21 fregatti, joka palveli Falklandin sodassa.


title: HMS Ambuscade (F172)

text: Alus tilattiin Yarrow Shipbuildersilta Glasgow’sta Skotlannista. Sen köli laskettiin 1. syyskuuta 1971 telakkanumerolle 1008 ja alus laskettiin 18. tammikuuta 1973 kumminaan laivaston tarkastajan puoliso Lady Griffin. Se valmistui 5. syyskuuta 1975.


title: HMS Ambuscade (F172)

text: Aluksen palvelukseen oton jälkeen aloitettiin koulutus ja lopulliset koeajot, jotka päättyivät kesällä 1976. Tämän jälkeen aluksen ohjelman täyttivät partioinnit, harjoitukset sekä huoltojaksot, kunnes se liitettiin Naton Atlantille sijoitettuun laivasto-osastoon maaliskuussa 1977. Osaston mukana alus osallistui lukuisiin harjoituksiin ja vierailuihin kummallakin puolella Atlanttia.


title: HMS Ambuscade (F172)

text: "HMS Ambuscade" kuului 1982 Falklandille lähetettyyn laivasto-osastoon. Vaikka se selvisi sodasta aluksen, runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin. Alukselle asennettiin 1984–1985 Exocet-merimaaliohjukset.


title: HMS Ambuscade (F172)

text: Se kolaroi 1983 Intian valtamerellä Yhdysvaltain laivaston "USS Dalen" kanssa, minkä seurauksena aluksen keula katkesi. Alus oli Bombayssa telakalla kuusi viikkoa, jona aikana sen keula rakennettiin uudelleen. "HMS Ambuscade" avusti 8. kesäkuuta 1984 merihätään joutunutta kuunari "Stena of Sitoota" Pohjanmerellä.


title: HMS Ambuscade (F172)

text: Alus poistettiin palveluksesta ja se myytiin Pakistanille 28. heinäkuuta 1993, mutta ilman Exocet- ja Sea Cat -ohjuksia. Pakistanin laivasto nimesi aluksen "Tariqiksi". Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC -omasuojaheittimet.


title: HMS Antelope (F170)

text: HMS Antelope (viirinumero F170) oli Britannian Kuninkaallisen laivaston tyypin 21 fregatti, joka palveli Falklandin sodassa.


title: HMS Antelope (F170)

text: Sen köli laskettiin 23. maaliskuuta 1971 Vosper Thornycroftin telakalla Southamptonissa ja alus laskettiin vesille 16. maaliskuuta 1972 kumminaan laivastosta vastanneen alivaltiosihteerin puoliso Lady Kirk. Alus valmistui 19. heinäkuuta 1975.


title: HMS Antelope (F170)

text: "HMS Antelope" saapui Falklandille 21. toukokuuta 1982. Se joutui neljän Argentiinan ilmavoimien A-4B-rynnäkkokoneen maaliksi, kun se oli suojaamassa San Carlosin maihinnousualuetta. Ensimmäisen parin hyökkäyksen toisen koneen torjui "HMS Ardentin" laukaisema Sea Cat -ohjus, mutta toisen koneen 500 kg:n pommi osui aluksen kylkeen ja surmasi stuertti Mark R. Stephensin. Pommi ei kuitenkaan räjähtänyt.


title: HMS Antelope (F170)

text: Toinen konepari hyökkäsi takavasemmalta. Toinen koneista sai osuman 20 millimetrin ilmatorjuntatykin kranaatista. Koneen pommi läpäisi kuitenkin aluksen rungon räjähtämättä. Alukseen jääneen kahden pommin purkuyritys johti aluksen tuhonneeseen ketjureaktioon toisen pommin lauettua.


title: HMS Ardent (F184)

text: HMS Ardent (viirinumero F184) oli Britannian Kuninkaallisen laivaston tyypin 21 fregatti, joka palveli Falklandin sodassa.


title: HMS Ardent (F184)

text: Alus tilattiin 17. huhtikuuta 1973 Yarrow Shipbuildersilta Scotstounista Glasgow’sta Skotlannista. Sen köli laskettiin 26. helmikuuta 1974 ja alus laskettiin vesille vuotta myöhemmin 9. toukokuuta kumminaan Gloucesterin herttuatar. Alus valmistui 13. lokakuuta 1977. Alus oli ensimmäinen luokan aluksista, jolle asennettiin STWS-torpedoputket ().


title: HMS Ardent (F184)

text: "HMS Ardent" saapui syyskuussa 1977 Devonportiin, jossa se luovutettiin laivastolle. Se otettiin palvelukseen lokakuussa liitettynä 6. fregattilaivueeseen. Koeajo ja koulutus jakson jälkeen alus lähti syksyllä 1978 laivueensa mukana Itämerelle. Tammikuussa 1979 alus oli Punaisellamerellä ja vuoden lopulla se osallistui Naton Highwood-harjoitukseen Atlantilla. Vuoden 1980 alussa alus liitettiin Naton Atlantille sijoitettuun laivasto-osastoon, jonka mukana se osallistui Safe Pass -harjoitukseen sekä vieraili Yhdysvaltain itärannikolla.


title: HMS Ardent (F184)

text: Alus oli jouluna 1980 mukana Armilla partiossa Persianlahdella, missä tehtävässä ollessaan sen matkamittari ylitti 100000 mailia. Alus palasi kotimaahan kesällä 1981 vieraillen Plymouthin laivastopäivillä sekä ollen vartioaluksena Cowes Weekissä. Alus teki yhden viimeisistä vierailuistaan jouluna 1981 Amsterdamiin yhdessä kolmen sisaraluksensa kanssa. Vuoden 1982 sotaharjoitus vei aluksen Norjan rannikolle, jossa se laski seppeleen veteen toisessa maailmansodassa uponneen "HMS Ardentin" hylyn kohdalle.


title: HMS Ardent (F184)

text: Alus lähti 19. huhtikuuta 1982 Devonportista laivasto-osaston mukana Falklandille ja suojasi maihinnousujoukkojen saattuetta Ascensionille, jonne osasto saapui 3. toukokuuta. Alus jatkoi matkaansa 6. toukokuuta "HMS Argonautin" kanssa Falklandeille ja suojasi "SS Canberraa", "Elkiä" ja "RFA Tidepoolia".


title: HMS Ardent (F184)

text: "HMS Ardent" tuki 21. huhtikuuta alkanutta San Carlosin maihinnousua. Kolme Argentiinan laivaston ilmavoimien A-4-rynnäkkökonetta havaitsi aluksen kolme merimailia North West Islandista lounaaseen. Alus ei kyennyt laukaisemaan Sea Cat -ilmatorjuntaohjuksiaan, jolloin kolme rynnäköineiden koneiden pudottamaa pommia osui. Kaksi niistä räjähti, mutta kolmas jäi suutariksi. Aluksen aseista osa säilyi toimintakykyisenä, ja ne valmistautuivat torjumaan seuraavaa rynnäkköä.


title: HMS Ardent (F184)

text: Seuraava rynnäkkö sai uuden osuman alukseen. Juuri pommien pudottua paikalle saapui kaksi partiossa ollutta "HMS Brilliantin" paikalle kutsumaa Harrieria, jotka ampuivat alas kaikki kolme rynnäköivää konetta. "HMS Ardent" oli ohjauskyvytön ja pahoin kallistunut. Alukseen oli osunut kaikkiaan seitsemän pommia, jotka olivat surmanneet 22 miestä ja haavoittaneet 37. "HMS Yarmouth" saapui kello 18:30 aluksen vierelle evakuoimaan elossa olevat, jotka myöhemmin siirrettiin "SS Canberralle". Alus paloi ja upposi kaksitoista tuntia hyökkäyksen alkamisen jälkeen.


title: Luettelo Finnish Dance Chartin ykkösistä vuonna 2012

text: Tämä on luettelo Finnish Dance Chart -listan kärkipaikkaa hallussaan pitäneistä artisteista ja singleistä vuonna 2012.Swedish Dance Chart: 2007 – 2008 – 2009 – 2010 – 2011 – 2012 – 2013


text: Norwegian Dance Chart: 2007 – 2008 – 2009 – 2010 – 2011 – 2012 – 2013


title: HMS Arrow (F173)

text: HMS Arrow (viirinumero F173) oli Britannian Kuninkaallisen laivaston tyypin 21 fregatti, joka palveli Falklandin sodassa.


title: HMS Arrow (F173)

text:
Alus tilattiin Yarrow Shipbuildersilta. Sen köli laskettiin 28. syyskuuta 1972 ja alus laskettiin vesille 5. helmikuuta 1974 kumminaan vara-amiraali Sir George Raperin puoliso. Alus luovutettiin laivastolle toukokuussa 1976 jo ennen palvelukseenottoa.
Alukselle asennettiin etukannelle tykkitornin taakse Exocet-merimaaliohjusten laukaisualusta.


title: HMS Arrow (F173)

text: "HMS Arrow" luovutettiin laivastolle Devonportissa toukokuussa 1976 ennen kuin se otettiin palvelukseen 29. heinäkuuta Sunderlandissa liitettynä 3. fregattilaivueeseen. Alus oli vuoden 19477 koeajoissa Britteinsaarten vesillä sekä Euroopan rannikolla ennen kuin se vieraili esittelymatkalla Välimerellä sekä osallistui kruunajaisten muistotilaisuudessa järjestettyyn katselmukseen Spitheadissä. Alus saattoi 1978 kuninkaallista jahtia ja toukokuusta joulukuuhun 1979 se oli laivasto-osaston mukana Kauko-Idässä ja Australiassa. Kotimaahan palattuaan alus siirrettiin telakalle huollettavaksi, jolloin sen runkoa vahvistettiin ja sille asennettiin STWS-torpedoputket.


title: HMS Arrow (F173)

text: Vuonna 1981 alus liitettiin Naton pysyvään Atlantille sijoitettuun laivasto-osastoon, jonka mukana se osallistui erilaisiin harjoituksiin kuten elokuusta lokakuuhun Ocean Venture 81:een . Keväällä 1982 alus oli laivaston mukana harjoituksissa Gibraltarilla, kun Argentiinan joukot nousivat maihin Falklandin saarilla. Alus liitettiin Falklandeille lähetettyyn laivasto-osastoon. Se oli ensimmäinen alus, joka avasi tulen kohden argentiinalaisia sekä ensimmäinen alus, joka joutui ilmahyökkäyksen maaliksi. Alus evakuoi miehistöä 4. toukokuuta ilmahyökkäyksessä vaurioituneelta "HMS Sheffieldiltä" ja avusti alusta lisäksi palontorjunnassa.


title: HMS Arrow (F173)

text: Vaikka se selvisi sodasta, aluksen runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin.


title: HMS Arrow (F173)

text: Alus poistettiin palveluksesta ja se myytiin Pakistanille 1. maaliskuuta 1994, mutta ilman Exocet- ja Sea Cat -ohjuksia. Pakistanin laivasto nimesi aluksen "Khaibariksi". Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC -omasuojaheittimet.


title: Ragnar Numelin

text: Ragnar Julius Numelin (28. syyskuuta 1890 Turku – 12. lokakuuta 1972 Helsinki) oli suomalainen diplomaatti ja tietokirjailija.


title: Ragnar Numelin

text: Numelinin vanhemmat olivat senaattori Gustaf Julius Ferdinand Nummelin ja Anna Emelie Sourander. Hän pääsi ylioppilaaksi 1911 ja valmistui filosofian kandidaatiksi 1913 ja lisensiaatiksi 1919.


title: Ragnar Numelin

text: Numelin oli Helsingin yliopiston kirjastossa amanuenssina 1914–1918 ja palveli vuodesta 1918 alkaen ulkoministeriössä 35 vuoden ajan ja toimi pääkonsulina Göteborgissa 1945–1947, lähettiläänä Brysselissä 1947–1950 ja lähettiläänä Wienissä sekä Prahassa 1950–1953. Numelin julkaisi tutkimuksia diplomatian, sosiologian, etnologian, maantieteen ja grafologian aloilta.


title: Ragnar Numelin

text: Nimimerkillä "Stig Lindberg":


title: Nenne Moberg

text: Helena Reuter, kirjailijanimi Nenne Moberg (1. marraskuuta 1868 Porvoo – 2. syyskuuta 1957 Helsinki) oli suomalainen ruotsin kielellä kirjoittanut kirjailija. 5677


title: Nenne Moberg

text: Helena Reuter oli naimisissa vuodesta 1896 Helsingin yliopiston eläintieteen professorina 1910–1934 toimineen Enzio Rafael Reuterin (1867–1951) kanssa.


title: Nenne Moberg

text:
Nimellä "Nenne Moberg":
Nimimerkillä "En mor":


title: Luettelo Swedish Dance Chartin ykkösistä vuonna 2012

text: Tämä on luettelo Swedish Dance Chart -listan kärkipaikkaa hallussaan pitäneistä artisteista ja singleistä vuonna 2012.


text: Finnish Dance Chart: 2006 – 2007 – 2008 – 2009 – 2010 – 2011 – 2012 – 2013


title: HMS Avenger (F185)

text: HMS Avenger (viirinumero F185) oli Britannian Kuninkaallisen laivaston tyypin 21 fregatti, joka palveli Falklandin sodassa.


title: HMS Avenger (F185)

text: Alus tilattiin 11. marraskuuta 1971 Yarrow Shipbuildersilta Scotstounista Glasgow'sta. Sen köli laskettiin 30. lokakuuta 1974 ja alus laskettiin vesille 20. marraskuuta 1975 kumminaan laivastoministeri Juddin puoliso. Alus valmistui 14. huhtikuuta 1978. Sille sijoitettiin etukannelle tykkitornin taakse Exocet-merimaaliohjusten laukaisualusta.


title: HMS Avenger (F185)

text: "HMS Avenger" valmistui telakalta huhtikuussa ja se otettiin palvelukseen kuukautta myöhemmin Devonportissa, jonka jälkeen se aloitti koeajot ja koulutuksen. Tammikuun puolivälissä 1980 alus lähti Länsi-Intiaan ja Pohjois-Atlantille, josta se määrättiin kolmeksi kuukaudeksi Välimerelle Afghanistanin tilanteen vuoksi. Vuoden lopun alus oli Armilla partiossa Persianlahdella, joka kesti normaalin viiden kuukauden jakson. Vuotta myöhemmin alus oli matkalla Länsi-Intiaan, jossa se vietti kaksi ja puoli kuukautta vartioaluksena.


title: HMS Avenger (F185)

text: Alus määrättiin 1981 4. fregattilaivueen johtajaksi päällikkönään Hugo White. Falklandin sodan alkaessa alus oli telakalla Devonportissa, mutta se palasi palvelukseen ennätyksellisen nopeasti aloittaen matkansa etelään 10. toukokuuta. Alus joutui Exocet-ohjuksen maaliksi. Aluksen etukannen tykki kuitenkin osui ohjukseen ennen ohjuksen osumista alukseen. Se oli yksi viimeisiä sodasta palanneita aluksia palaten vasta syyskuussa. Vaikka se selvisi sodasta aluksen, runkoon tuli kovissa olosuhteissa murtumia. Seuranneen huollon aikana aluksen kyljet korjattiin hitsaamalla ja niiden kestävyyttä lisättiin. Samassa yhteydessä aluksen rungon aiheuttamaa melua vähennettiin.


title: HMS Avenger (F185)

text: Maaliskuussa 1983 palasi Persianlahdelle Armilla partioon, jona aikana aluksen helikopteri putosi mereen Omanin rannikolla. Helikopterin miehistö sekä kyydissä ollut aluksen päällikkö loukkaantuivat onnettomuudessa. Alus vieraili Kauko-Idässä "HMS Ambuscaden" kanssa ennen elokuista paluutaan. Seuraavana vuonna alus oli tammikuusta maaliskuuhun vartioaluksena Länsi-Intiassa, josta palattuaan se siirrettiin Devonportin telakalle huollettavaksi. Vuoden 1985 alun se oli Välimerellä, jonka jälkeen se oli viisi kuukautta Etelä-Atlantilla. Alus oli jälleen Länsi-Intiassa vartioaluksena 1986 ennen kuin se siirrettiin syyskuussa reserviin siirtoa varten telakalle. Alus pääsi telakalta maaliskuussa 1988.


title: HMS Avenger (F185)

text: Alus poistettiin palveluksesta ja se myytiin Pakistanille 23. syyskuuta 1994, mutta ilman Exocet- ja Sea Cat -ohjuksia. Pakistanin laivasto nimesi aluksen "Tippu Sultaniksi". Alukselle asennettiin Exocet-ohjusten tilalle kiinalaisvalmisteiset LY 60N -ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC -omasuojaheittimet.


title: Dagmar Klami

text: Dagmar Lyyli Klami, os. Korppi, (14. tammikuuta 1899 Jaala – 20. joulukuuta 1956) oli suomalainen lausuntataiteilija ja runoilija.


title: Dagmar Klami

text: Klamin vanhemmat olivat kauppias Herman Korppi ja Maria Marttila ja puoliso Toimi Klami. Hän kävi kauppakoulun Kotkassa ja opiskeli itsenäisesti kieliä ja lausuntaa Ilmari Räsäsen, Jaakko Korhosen ja Valle Sorsakosken johdolla, mutta opiskeli myös Englannissa.


title: Dagmar Klami

text: Klami julkaisi runoteosten ohella kirjoitelmia ja runojen suomennoksia useissa aikakauslehdissä ja toimitti lausuntaohjelmiston:


title: HMS Amazon (F169)

text: HMS Amazon (viirinumero F169) oli Britannian Kuninkaallisen laivaston tyypin 21 fregatti.


title: HMS Amazon (F169)

text: Alus tilattiin 26. maaliskuuta 1969 Vosper Thornycroftilta Southamptonista. Sen köli laskettiin 6. marraskuuta 1969 Woolstonin telakalla ja alus laskettiin vesille 26. huhtikuuta 1971 kumminaan prinsessa Anne. Alus valmistui 11. toukokuuta 1974.


title: HMS Amazon (F169)

text: "HMS Amazonilla" syttyi 1977 tulipalo sen palvellessa Kauko-Idässä, mikä herätti kysymyksen alumiinin käytön turvallisuudesta sotalaivoilla. Falklandin sodan aikana alus palveli Persianlahdella, mistä se palasi Britteinsaarille kesäkuun lopulla 1982. Sen rungossa havaittiin 1980-luvun puolivälissä murtumia, jotka korjattiin hitsaamalla ja samalla aluksen rakenteiden kestävyyttä lisättiin. Samassa yhteydessä aluksen rungon aiheuttamaa melua vähennettiin ja sen etukannelle asennettiin Exocet-ohjusten laukaisualusta.


title: HMS Amazon (F169)

text: Alus poistettiin palveluksesta ja se myytiin Pakistanille 30. syyskuuta 1993, mutta ilman Exocet- ja Sea Cat-ohjuksia. Pakistanin laivasto nimesi aluksen "Baburiksi". Alukselle asennettiin Exocet-ohjusten tilalle kiinalaisvalmisteiset LY 60N ohjukset. Elektroniikkavarustusta muutettiin korvaamalla tyypin 992 ilmavalvontatutka Signaalin DA08 -tutkalla. Omasuojaa lisättiin asentamalla Mk36 SRBOC omasuojaheittimet.


title: Luettelo Norwegian Dance Chartin ykkösistä vuonna 2012

text: Tämä on luettelo Norwegian Dance Chart -listan kärkipaikkaa hallussaan pitäneistä artisteista ja singleistä vuonna 2012.


text: Swedish Dance Chart: 2007 – 2008 – 2009 – 2010 – 2011 – 2012 – 2013


title: Esther Ekström

text: Esther Maria Ekström (23. helmikuuta 1899 Sundsvall, Ruotsi – 13. helmikuuta 1955) oli suomalainen ruotsin kielellä kirjoittanut kirjailija.


title: Catri Gripenberg

text: Catri Mathilda Gripenberg (6. elokuuta 1884 Lappee – 3. syyskuuta 1957 Helsinki) oli suomalainen ruotsin kielellä kirjoittanut kirjailija. Hän työskenteli kanslistina Helsingin poliisilaitoksessa ja asianajotoimisto Dittmar & Indreniuksessa. Hänen isänsä oli senaattori Johannes Gripenberg.


title: Karin Elg

text: Natalia Katarina (Karin) Elg (20. syyskuuta 1881 Ruotsinpyhtää – 25. maaliskuuta 1956 Pernaja) oli suomalainen ruotsin kielellä kirjoittanut näytelmäkirjailija.


title: HMS Argonaut (F56)

text: HMS Argonaut (viirinumero F56) oli Britannian Kuninkaallisen laivaston Leander-luokan fregatti, joka palveli Falklandin sodassa.


title: HMS Argonaut (F56)

text: Alus tilattiin Hawthorn Leslie and Companyltä Hebburnistä. Sen köli laskettiin 27. marraskuuta 1964 ja alus laskettiin vesille 8. helmikuuta 1966. Alus valmistui 17. elokuuta 1967.


title: HMS Argonaut (F56)

text: "HMS Argonaut" saattoi ensimmäisenä palvelusvuonnaan "RMS Queen Maryn" Yhdysvaltoihin, missä risteilyaluksesta tehtiin museohotelli. Alus osallistui 1971 Beirapartioihin, joiden tarkoituksena oli valvoa Rhodesian ja Mosambikn välistä öljykauppaa.


title: HMS Argonaut (F56)

text: Alus palasi 1973 telakalta, jonka jälkeen se oli kuusi viikkoa koulutettavana Portlandissa. Alus vieraili Brestissä, jonka jälkeen se sijoitettiin Gibraltarille vartioalukseksi. Islannin julistettua 200 merimailin talousalueen "HMS Argonaut" suojasi brittiläisiä troolareita alueen sisäpuolella. Alus oli 1974 tammikuun puolivälistä alkaen liitettynä Task Group 317.1:een, jonka muut alukset olivat "HMS Fife", "HMS Ariadne", "HMS Danae", "HMS Londonderry" ja "HMS Scylla" sekä kaksi Royal Fleet Auxiliaryn tukilaivaa (tankkeri ja huoltoalus).


title: HMS Argonaut (F56)

text: Alukselle asennettiin 1976-1980 Exocet-ohjukset, mikä paransi sen merimaalien torjuntakykyä. Vuonna 1981 alus oli partioimassa Persianlahdella.


title: HMS Argonaut (F56)

text: "HMS Argonaut" lähti 19. huhtikuuta 1982 Devonportista. Sen tehtävänä oli suojata yhdessä "HMS Ardentin" kanssa "RFA Regentiä" ja "RFA Plumleafiä" Ascensionille, jonne saattue saapui 29. huhtikuuta. Alus jatkoi 6. toukokuuta matkaansa Falklandille, jossa se liittyi 16. toukokuuta "HMS Fearlessin" ja "HMS Intrepidin" ympärille koottuun maihinnousulaivastoon. Kaksi päivää myöhemmin maihinnousulaivasto kohtasi lentotukialusosaston.


title: HMS Argonaut (F56)

text: Alus suojasi 21. toukokuuta maihinnousulaivastoa sen laskiessa joukkoja maihin San Carlosissa. "HMS Argonaut" joutui päivän aikana kahdesti ilmahyökkäyksen maaliksi, joiden aikana siihen osui kaksi pommia. Pommit eivät kuitenkaan räjähtäneet, mutta siitä huolimatta kaksi merimiestä sai surmansa kahden ohjuksen räjähtäessä. "HMS Plymouth" hinasi vaurioituneen aluksen kauemmas turvaan. Tulipalo saatiin hallintaan ja pommit purettua.


title: HMS Argonaut (F56)

text: Alus palasi sodan päätyttyä 26. kesäkuuta Devonportiin, jossa se siirrettiin telakalle korjattavaksi. Alus poistettiin palveluksesta 31. maaliskuuta 1993 ja se romutettiin kaksi vuotta myöhemmin.


title: Olly Donner

text: Olly Donner, os. "Sinebrychoff" (28. syyskuuta 1881 Helsinki – 22. syyskuuta 1956 Arlesheim, Sveitsi) oli suomalainen ruotsin ja ranskan kielellä kirjoittanut kirjailija.


title: Olly Donner

text: Olly Donner oli naimisissa vuodesta 1900 teollisuusjohtaja Uno Donnerin (1872–1958) kanssa joka oli Suomen Antroposofisen liiton perustajia. Olly ja Uno Donner lahjoittivat Turun yliopistoon uskonnon ja kulttuurihistorian oppituolin ja perustivat 1959 Åbo Akademin säätiön alaisuuteen uskonnonhistoriaa ja kulttuurihistoriaa tutkivan Donner-instituutin. Donnerit omistivat myös Kirknimen kartanon 1927–1944.


title: Evy Björkman

text: Evy Mathilda Björkman (24. toukokuuta 1876 Helsinki – 18. huhtikuuta 1960 Helsinki) oli suomalainen ruotsin kielellä kirjoittanut näytelmäkirjailija.


title: V. A. Haila

text: Vilho Antero Haila (18. huhtikuuta 1894 Kiikka – 27. heinäkuuta 1954) oli suomalainen lyseon lehtori ja kirjallisuuden tutkija.


title: V. A. Haila

text: Hailan vanhemmat olivat maanviljelijä Aukusti Haila ja Matilda Poti. Hän pääsi ylioppilaaksi 1920 ja valmistui filosofian kandidaatiksi 1923, maisteriksi 1927 ja lisensiaatiksi 1934. Filosofian tohtoriksi hän väitteli 1935. Haila toimi Lauttakylän yhteiskoulun suomenkielen ja historian opettaja sekä koulunjohtajana 1925–1928, Mikkelin lyseon suomenkielen vanhempana lehtorina 1928–1936 ja Helsingin suomalaisen normaalilyseon suomenkielen vanhempana lehtorina 1936–1946 ja yliopettajana vuodesta 1947. Haila oli myös Mikkelin kaupungin kansakoulujen tarkastajana 1929–1936. Haila oli naimisissa kolme kertaa, 1925–1933 filosofian maisteri Hanna Yli-Pohjan kanssa (liitto päättyi avioeroon), 1934–1935 lehtori Naemi Maria Gyllenbergin kanssa ja vuodesta 1940 lehtori Tellervo Yrjö-Koskisen kanssa.


title: Erika Husberg

text: Erika Josefina Husberg (25. maaliskuuta 1849 – 5. marraskuuta 1936 Vaasa) oli suomalainen ruotsin kielellä kirjoittanut runoilija joka käytti nimimerkkiä "Eva".


title: Hilma Montell

text: Hilma Natalia Montell (19. joulukuuta 1853 – 19. marraskuuta 1932 Loviisa) oli suomalainen ruotsin kielellä kirjoittanut kirjailija joka käytti nimimerkkiä "Thora".


title: Julia Loenbom

text: Julia Sofia Maria Loenbom (18. elokuuta 1843 Loviisa – 31. heinäkuuta 1936 Helsinki) oli suomalainen ruotsin kielellä kirjoittanut näytelmäkirjailija.


title: HMS Andromeda (F57)

text: HMS Andromeda (viirinumero F57) oli Britannian Kuninkaallisen laivaston Leander-luokan fregatti, joka palveli Falklandin sodassa.


title: HMS Andromeda (F57)

text: Alus tilattiin Yarrow Shipbuildersilta. Sen köli laskettiin 25. huhtikuuta 1966 ja alus laskettiin vesille 24. toukokuuta 1967. Se valmistui 2. joulukuuta 1968 kolmannen sarjan ensimmäisenä aluksena ja alus modernisoitiin joulukuussa 1980.


title: HMS Andromeda (F57)

text: "HMS Andromeda" määrättiin palvelukseen oton jälkeen Kauko-Itään ja se osallistui 1969 Beirapartioihin, joiden tarkoituksena oli valvoa Rhodesian ja Mozambiquen välistä öljykauppaa. Seuraavat vuodet alus kotivesillä.


title: HMS Andromeda (F57)

text: Islannin julistettua 200 merimailin talousalueen alus suojasi brittiläisiä troolareita alueen sisäpuolella. Niin kutsutun toisen turskasodan aikana se joutui islantilaisen vartioalus "Odinin" yliajamaksi. Turskasodasta vapauduttuaan alus määrättiin taas Kauko-Itään, jossa se oli 1972-1973. Se palasi kotivesille vuoden 1973 lopulla osallistuen harjoituksiin ja partiointiin Islannin vesillä. Vuonna 1974 alus osallistui Kyproksen brittiväestön evakuointeihin Turkin hyökättyä saarelle. Joulukuussa 1975 alus osallistui kolmanteen turskasotaan, jonka kestäessä se kolaroi islantilaisen vartioalus "Tyrin" kanssa ja tammikuussa 1976 jäi "Thorin" yliajamaksi.


title: HMS Andromeda (F57)

text: "HMS Andromeda" oli modernisoitavana 1978-1980, jolloin sille asennettiin Exocet- ja Sea Wolf -ohjukset. Ohjukset paransivat sen meri- ja ilmamaalien torjuntakykyä.


title: HMS Andromeda (F57)

text: Alus saapui vasta 26. toukokuuta Falklandeille niin kutsutun Bristolin ryhmän mukana. Alueella alus oli lähinnä saattajana ja se ei kärsinyt vaurioita argentiinalaisten iskuissa. Alus lähti elokuussa kotimatkalle ja se saapui syyskuussa Britteinsaarille.


title: HMS Andromeda (F57)

text: Alus poistettiin palveluksesta 1993 ja se myytiin 1995 ilman ohjusaseistusta Intian laivastolle, joka nimesi sen "INS Krishnaksi".


title: Armas Antila

text: Armas Valfrid Antila (13. maaliskuuta 1903 Lapua – 15. toukokuuta 1953 Lapua) oli suomalainen pappi ja kirjailija.


title: Armas Antila

text: Antilan vanhemmat olivat pankinjohtaja Valfrid Antila ja Iida Katariina Rintala. Hän pääsi ylioppilaaksi 1921 ja suoritti teologian erotutkinnon 1926. Antila toimi Kainuun kristillisen kansanopiston johtajana 1930–1948 ja Herättäjäyhdistyksen toiminnanjohtajana 1948–1953. Hän sai rovastin arvon 1948.


title: Armas Antila

text: Antila toimitti 1942–1943 "Ristirahvas : hengellinen kuukausijulkaisu Itä-Karjalaa varten"-nimistä lehteä.


title: Armas Antila

text: Armas Antila oli naimisissa vuodesta 1927 Kerttu Pasasen kanssa.


title: Diamond Jenness

text: Diamond Jenness (10. helmikuuta 1886 Wellington – 29. marraskuuta 1969 Chelsea) oli uusiseelantilaissyntyinen kanadalainen antropologi. Jenness kutsuttiin vuonna 1913 osallistumaan nelivuotiselle tieteelliselle tutkimusmatkalle Arktiseen Kanadaan, josta alkoi hänen 65-vuotinen uransa Kanadan alkuperäisväestön parissa. Jennessiä pidetään yhtenä Kanadan 1900-luvun merkittävimmistä antropologeista.


title: Gösta Moliis-Mellberg

text: Levi Gösta Sigfrid Moliis-Mellberg (21. joulukuuta 1883 Helsinki – 13. maaliskuuta 1971 Helsinki ) oli suomalainen pappi, filosofian tohtori ja ruotsin kielellä kirjoittanut kirjailija.


title: Gösta Moliis-Mellberg

text: Moliis-Mellberg valmistui 1908 filosofian kandidaatiksi. Hän opiskeli sitten teologiaa ja toimi 1910–1912 Hangöbladet-lehden päätoimittajana. Moliis-Mellberg vihittiin papiksi 1913 ja hän toimi sitten pappina eri maaseurakunnissa 1913–1925 ja sen jälkeen 1925–1956 Helsingin pohjoisen ruotsalaisen seurakunnan kirkkoherrana. Hän väitteli filosofian tohtoriksi 1928.


title: Gösta Moliis-Mellberg

text: Toisen maailmansodan aikana Moliis-Mellberg toimi juutalaisten puolestapuhujana.


title: Arvo Kippola

text: Arvo Aukusti Kippola (9. heinäkuuta 1924 Ylivieska – 21. maaliskuuta 1975 Heinola) oli suomalainen kirjailija. Hän oli Itä-Häme-lehden kirjallisuustoimittaja.


title: Erika Ender

text: Erika Leopoldine Margot Ender (17. toukokuuta 1913 Pietari – 17. huhtikuuta 1988 Helsinki) oli suomalainen kirjailija.


title: Elsa Erho

text: Elsa Erho (sukunimi vuoteen 1927 "Ekholm" ; 27. maaliskuuta 1904 Ruokolahti – 16. tammikuuta 1992 ) oli suomalainen lehtori, kirjallisuudentutkija ja suomentaja.


title: Elsa Erho

text: Erho pääsi ylioppilaaksi 1922 ja valmistui filosofian kandidaatiksi ja maisteriksi 1928 sekä lisensiaatiksi 1955. Hän väitteli tohtoriksi 1957 aiheenaan kirjailija Maiju Lassila.


title: Elsa Erho

text: Erho toimi 1931–1967 Turun suomalaisen yhteiskoulun lehtorina sekä 1965–1971 Turun yliopiston ja Åbo Akademin kotimaisen kirjallisuuden dosenttina. Hän oli naimisissa 1928–1950 oikeusneuvosmies Hugo Rautun kanssa.


title: Lynne Cox

text: Lynne Cox (s. 1957 Boston, Massachusetts) on yhdysvaltalainen pitkän matkan avovesiuimari ja kirjailija. Cox tunnetaan kenties parhaiten hänen uinnistaan Beringinsalmen yli Pienen-Diomeden saarelta Yhdysvalloista Ison-Diomeden saarelle Neuvostoliittoon vuonna 1987. Lynne Coxin hallussa on useita ennätyksiä ja hänen mukaansa on nimetty asteroidi 37588 Lynnecox.


title: Fanny Stenroth

text: Fanny Carolina Johanna Stenroth (25. heinäkuuta 1867 Valkeala – 17. huhtikuuta 1953 Heinola) oli suomalainen seminaarin opettaja ja näytelmäkirjailija.


title: Fanny Stenroth

text: Stenrothin vanhemmat olivat kappalainen Carl Gustaf Stenroth ja tämän toinen vaimo Adelaide Carolina Rosalie Colliander. Stenroth kävi tyttökoulun 1884, professori Georg Aspin voimisteluopiston 1886, J. Arvedsonin sairasvoimisteluopiston Tukholmassa 1891. Hän teki opintomatkat Ruotsiin ja Norjaan 1907, Ruotsiin, Keski-Eurooppaan ja Italiaan 1910.


title: Fanny Stenroth

text: Stenroth oli Jyväskylän suomalaisen tyttökoulun voimistelunopettaja 1888–1902, Heinolan seminaarin terveysopin ja voimistelunopettaja 1902–1934. Jyväskylän kuuromykkäinkoulun tuntiopettaja 1897–1902, liikuntakasvatuskurssin johtaja kuusi kertaa vuosina 1907–1917. Hän oli Heinolan kaupungin terveyshallinnon lautakunnan jäsen vuoteen 1925, Heinolan NMKY:n puheenjohtaja vuodesta 1906, Mannerheimin Lastensuojeluliiton Heinolan osaston puheenjohtaja vuodesta 1935.


title: Gertrud Zilliacus

text: Gertrud Charlotta Zilliacus (23. joulukuuta 1864 Turku – 29. toukokuuta 1948) oli suomalainen ruotsin kielellä kirjoittanut kirjailija joka käytti kirjailijanimeä Kai Voss sekä nimimerkkiä "Samuel Henriksson".


title: Gertrud Zilliacus

text:
Nimimerkillä "Kai Voss":
Nimimerkillä "Samuel Henriksson" :


title: HMS Penelope (F127)

text: HMS Penelope (viirinumero F127) oli Britannian Kuninkaallisen laivaston Leander-luokan fregatti, joka palveli Falklandin sodassa.


title: HMS Penelope (F127)

text: Alus tilattiin Vickers Armstrongilta Barrow-in-Furnessista. Sen köli laskettiin 14. maaliskuuta 1961 ja alus laskettiin vesille 17. elokuuta 1962. Alus valmistui 31. lokakuuta 1963.


title: HMS Penelope (F127)

text: Palvelukseen oton jälkeen "HMS Penelope" liitettiin 20. fregattilaivueeseen. Alus siirrettiin 1966 telakalle modernisoitavaksi, jolloin se muutettiin koealukseksi. Tehtävän muutoksen vuoksi suuri osa aluksen aseistuksesta poistettiin muun muassa etukannen kaksiputkinen 4,5 tuuman pääase.


title: HMS Penelope (F127)

text: Vuonna 1968 alus osallistui Aer Lingusin lennon 712 pelastustoimiin Irlannin merellä. Alus osallistui 1969 Kielin festivaaleihin Länsi-Saksassa. Seuraavina vuosina aluksella toteutettiin erilaisia kokeita kuten Sea Wolf -ohjusten koeammuntoja 1977. Alukselle asennettiin 1981 Exocet-ohjusten laukaisualusta.


title: HMS Penelope (F127)

text: Alus osallistui Falklandin sotaan osana Bristolin ryhmää yhdessä sisaralustensa "HMS Minervan" ja "HMS Andromedan" kanssa. Osasto saapui Falklandeille vasta 26. toukokuuta, jonka jälkeen alus oli lähinnä suojaustehtävissä kuten suojatessaan vaurioitunutta "HMS Argonautia" toukokuun lopulla. Aluksen Lynx-helikopteri laukaisi 13. kesäkuuta Sea Skua -ohjuksen maihin ajettuun Argentiinan laivaston partioalukseen "ARA Rio Iguazuun". Alus palasi sotatoimien päätyttyä kotimaahan syyskuussa.


title: HMS Penelope (F127)

text: "HMS Penelope" palasi Falklandeille partiomatkalle, mistä se palasi kesäkuussa 1983. Seuraavana vuonna se kävi jälleen Etelä-Atlantilla. Vuonna 1988 alus menetti ohjattavuuden, jolloin se törmäsi Kanadan laivaston tukilaivaan "Preserveriin", jolloin kumpikin alus kärsi suuria vahinkoja.


title: HMS Penelope (F127)

text: Alus poistettiin palveluksesta 1991 ja se myytiin Ecuadorille. Alus aloitti palveluksensa Ecuadorin laivastossa nimellä "Presidente Eloy Alfaro". Alus poistettiin palveluksesta 19. maaliskuuta 2008 ja se on romutettu.


title: Uuno Renvall

text: Uuno Mikael Renvall (17. syyskuuta 1877 Turku – 20. huhtikuuta 1918 Kouvola) oli suomalainen kirkkoherra ja kirjailija.


title: Uuno Renvall

text: Renvallin vanhemmat olivat arkkipiispa Torsten Thure Renvall ja Amanda Sofia Limnell. Hän pääsi ylioppilaaksi 1895 Turun ruotsalaisesta klassillisesta lyseosta ja opiskeli Helsingin yliopistossa valmistuen filosofian kandidaatiksi 1898. Renvall suoritti sitten 1901 teologian erotutkinnon, ja hänet vihittiin papiksi samana vuonna. Renvall oli kirkkoherrana Ruskossa 1906–1913 ja Haminassa 1913–1918.


title: Uuno Renvall

text: Suomen sisällissodan aikana Renvall järjesti Haminassa hartauskokouksia, joissa arvosteltiin punaisten toimintaa. Punaisten johtajana Haminassa toiminut Jaakko Uski oli ennen sotaa ollut mukana Jehovan todistajien toiminnassa ja saattoi sen vuoksi suhtautua vihamielisesti valtionkirkkoon ja sen edustajana Haminassa toimineeseen Renvalliin. Punaisten epäluuloja lisäsi myös se, että Uuno Renvallin veli Heikki Renvall oli valkoisten Vaasan senaatin jäsen, ja maaliskuussa 1918 lehdissä julkaistiin Heikki Renvallin lausunto, jossa tämä vaati kaikkien punaisten johtajien hirttämistä ja punaisten alistamista kansalaisoikeuksia vailla olevaksi paarias-luokaksi sodan jälkeen. Uuno Renvall pidätettiin 3. maaliskuuta yhdessä Vehkalahden kirkkoherran Gustaf Adolf Tauben ja kappalaisen Adolf Mannisen kanssa syytettynä valkoisten avustamisesta. Papit lähetettiin huhtikuussa 1918 Kouvolan miliisivankilaan ja Kouvolan salaisen tutkijakomitean kuulusteltaviksi. Heidät teloitettiin 20. huhtikuuta ns. Tommolan veripellolla lähellä Kouvolaa.


title: Uuno Renvall

text: Renvall oli naimisissa vuodesta 1906 Sigrid Maria Weissmanin kanssa. Heidän poikansa oli historiantutkija ja Helsingin yliopiston kansleri Pentti Renvall.


title: Uuno Renvall

text:
Omalla nimellä:
Nimimerkillä "Mikael":


title: Novhorod-Siverskyi

text: Novhorod-Siverskyi (, ) on kaupunki Ukrainan Tšernihivin alueella. Se sijaitsee Dneprin sivujoen Desnan varrella. Kaupunki on Novhorod-Siverskyin piirin keskus. Siellä on Homelin ja Unetšan väliseltä rautatieltä Novozybkovissa haarautuvan sivuradan pääteasema. Asukkaita on 14 000 henkeä (vuonna 2011).


title: Novhorod-Siverskyi

text: Kaupunki tunnettiin vuodesta 1096 lähtien Severskin ruhtinaskunnan keskuksena. Sen ruhtinaan Igor Svjatoslavitšin hyökkäystä kumaaneja vastaan kuvataan Laulussa Igorin sotaretkestä. Mongolivalloittajat hävittivät kaupungin vuonna 1239. Myöhemmin se kuului Brjanskin ruhtinaskuntaan ja Liettuan suuriruhtinaskuntaan. Vuonna 1503 Novhorod-Siverskyi liitettiin Venäjään, vuonna 1618 Puolaan ja vuonna 1667 jälleen Venäjään. Vuonna 1782 siitä tuli käskynhaltijakunnan keskus ja vuonna 1797 Tšernigovin lääniin kuulunut kihlakuntakaupunki.


title: Novhorod-Siverskyi

text: 1900-luvun alussa Novhorod-Siverskyin 12 500:sta asukkaasta yli kolmannes oli juutalaisia ja loput etupäässä ukrainalaisia. Vuonna 1918 ja vuosina 1941–1943 kaupunki oli saksalaisten miehittämä. Neuvostoaikana siellä toimi rakennustarvike-, elintarvike- ja kevyttä teollisuutta.


title: Novhorod-Siverskyi

text: Nähtävyyksiin kuuluvat 1600–1700-lukujen vaihteessa rakennettu Neitsyt Marian kuolonuneen nukkumisen katedraali kellotapuleineen, puinen Nikolauksen kirkko (1760), Kristuksen kirkastumisen luostarin rakennukset (muun muassa Giacomo Quarenghin suunnittelema katedraali, 1791–1796), keskustan riemukaari (1786–1787) ja 1700–1800-lukujen vaihteessa pystytetty kauppahalli. Kaupungissa on kotiseutumuseo.


title: Lutfi Kolgjini

text: Lutfi "Ludde" Kolgjini (s. 9. joulukuuta 1959 Ferizaj, Albania) on ruotsalainen raviohjastaja ja -valmentaja. Hän syntyi Kosovon eteläosassa sijaitsevassa Ferizajn kaupungissa, josta hänen perheensä muutti Ruotsiin vuonna 1967.


title: Lutfi Kolgjini

text: Kolgjini alkoi työskentelyn hevosten parissa 1980-luvulla, saaden valmentajalisenssin vuonna 1986. Ruotsin huipulle hän nousi 1990-luvun alussa ja voitti kotiratansa Jägersron ajajaliigan ensimmäisen kerran vuonna 1993. Uransa tuhannennen voiton Kolgjini ohjasti vuonna 2007.


title: Lutfi Kolgjini

text: Nykyään Kolgjini pitää yhtä Ruotsin suurimmista kilpatalleista. Hänellä on valmennuksessaan yli 200 hevosta Jägersron raviradalla Malmössa, sekä Lundin kunnassa sijaitsevalla maaseututallilla. Tallit työllistävät 35 työntekijää.


title: Lutfi Kolgjini

text: Kolgjinin hevoset juoksevat säännöllisesti Keski-Euroopassa, sekä myös joissakin suurissa kilpailuissa Pohjois-Amerikassa. Tunnetuimpia hänen hevosiaan ovat olleet muun muassa Going Kronos, Viking Kronos, Raja Mirchi ja Revenue. Suomessa Kolgjini on vieraillut useasti. Vuonna 2012 hänen valmentamansa Sebastian K. voitti Finlandia-ajon Björn Goopin ohjastamana.


title: Wish Wizard

text: Wish Wizard on vuonna 2011 kuvattu 18-minuuttinen fantasiaelokuva. Elokuvan pääosia esittävät Kimberly Voegele, Kabrina Cressey, Daria Stachowiak, Morgan Freeman, Ed Begley Jr., Kathryn Joosten, David Koechner ja Bobb'e J. Thompson. Elokuvassa kaksi lasta toivovat, että heidän vanhempansa kuuntelisivat heidän unelmiaan, minkä seurauksena yllättäen koko maailma avautuu heille. Elokuvan on ohjannut André Gordon.


title: In the Middle of Nowhere

text: In the Middle of Nowhere on Modern Talkingin albumi vuodelta 1986. Albumi nousi listaykköseksi Saksassa, sekä nousi kymmenen parhaan joukkoon muissakin Euroopan maissa.


title: In the Middle of Nowhere

text: Albumi sisältää perinteisten rakkauslaulujen ohella fantasiaa ("Riding on a White Swan" ja "Stranded in the Middle of Nowhere"), mutta tällä kertaa myös kolme itämaista vaikutteita ottanutta kappaletta peräjälkeen, eli "The Thousand Lonely Drums", "Lonely Tears in Chinatown" ja "In Shaire".


title: Meltdown (elokuva)

text: Meltdown (, tunnetaan myös nimellä High Risk) on hongkongilainen toimintakomedia vuodelta 1995. Elokuva parodioi osittain elokuvia "Die Hard" ja "Speed – Kuoleman kyydissä". Elokuvan pääosia esittävät Jet Li, Jacky Cheung, Kelvin Wong, Valerie Chow, Billy Chow, Chingmy Yau ja Charlie Yeung. Elokuvan on ohjannut Wong Jing. Elokuva oli Kelvin Wongin viimeinen.


title: Tyyne Kettunen

text: Tyyne Vilhelmiina Kettunen (29. syyskuuta 1935 Kiuruvesi – 4. elokuuta 1974 Kiuruvesi) oli suomalainen muistelmakirjailija.


title: HMS Minerva (F45)

text: HMS Minerva (viirinumero F45) oli Britannian Kuninkaallisen laivaston Leander-luokan fregatti, joka palveli Falklandin sodassa.


title: HMS Minerva (F45)

text: Alus tilattiin Alexander Stephen and Sonsilta Greenockista Glasgow'sta. Sen köli laskettiin 3. kesäkuuta 1963 ja alus laskettiin vesille 8. heinäkuuta 1964. Alus valmistui 15. huhtikuuta 1966.


title: HMS Minerva (F45)

text: "HMS Minerva" oli 1968 Länsi-Intian saaristossa sijoitettuna Bermudalle näyttämässä lippua. Vuonna 1970 alus oli mukana Beira-partioissa valvomassa Rhodesian öljykauppaa ennen vierailujaan Aasiassa ja Tyynellä valtamerellä.


title: HMS Minerva (F45)

text: Marraskuussa 1972 prinssi Charles liittyi aluksen miehistöön. Seuraavan vuoden helmikuussa se vieraili Karibialla, jossa se osallistui useisiin laivastoharjoituksiin ennen marraskuista paluutaan Britteinsaarille. Alus palasi 1975 Karibialle.


title: HMS Minerva (F45)

text: "HMS Minerva" oli modernisoitavana joulukuusta 1975 maaliskuuhun 1979, jona aikana alukselle asennettiin Exocet-ohjusten laukaisualusta. Koeajoissa aluksen kattila räjähti ja se piti hinata Chathamin telakalle korjattavaksi. Seuraavan vuoden joulukuussa aluksen päälle kaatui myrskyssä telakkanosturi, joka vaurioitti aluksen kansirakenteita.


title: HMS Minerva (F45)

text: Vuonna 1980 alus oli Välimerellä, jossa se osallistui Naton sotaharjoitukseen. Alus muun muassa varjosti Neuvostoliiton laivaston lentotukialus "Kijeviä". Seuraavana vuonna alus oli harjoituksissa Persianlahdella.


title: HMS Minerva (F45)

text: Alus osallistui 1982 Falklandin sotaan Bristolin ryhmässä, johon kuului sisaralustensa "HMS Penelopen" ja "HMS Andromedan" kanssa. Osasto saapui Falklandeille vasta 26. toukokuuta, jonka jälkeen alus oli lähinnä suojaustehtävissä. Alus ei vaurioitunut sodan aikana, ja se palasi syyskuussa Devonportiin.


title: HMS Minerva (F45)

text: Marraskuussa alus törmäsi Rothesay-luokan fregatti "HMS Yarmouthiin". Vuoden 1984 lopulla alus palasi Etelä-Atlantille, mistä se palasi kotimaahan 1985. Alus poistettiin palveluksesta maaliskuussa 1992 ja myytiin romutettavaksi vuotta myöhemmin.


title: Markku Löytönen

text: Markku Kalervo Löytönen (s. 4. tammikuuta 1955 Espoo) on suomalainen maantieteilijä, joka on ansioitunut myös tietokirjailijana. Löytönen on työskennellyt kulttuurimaantieteen professorina Helsingin yliopistossa vuodesta 1999 ja tätä ennen maantieteen professorina Turun yliopistossa vuosina 1998–1999. Vuosina 2008–2009 hän oli Helsingin yliopiston vararehtorina.


title: Markku Löytönen

text: Löytösen tieteellisen erikoistumisen kohteita ovat terveysmaantiede, paikkatietojärjestelmät sekä tutkimusmatkailu ja tutkimusmatkailun historia.


title: Väinö Jaakkola

text: Väinö Jaakkola (17. syyskuuta 1888 Rantsila – 17. tammikuuta 1942 Oulainen) oli suomalainen kustannusvirkailija ja kaunokirjallisuuden suomentaja.


title: Väinö Jaakkola

text: Maanviljelijäperheeseen syntynyt Jaakkola pääsi ylioppilaaksi 1906 Oulun lyseosta ja opiskeli sitten kieliä Helsingin yliopistossa. Hän toimi vuoteen 1912 saakka kustannusvirkailijana WSOY:n palveluksessa. Jaakkola suomensi vuosina 1914-1941 24 englannin-, ranskan-, norjan- ja tanskankielistä kirjaa pääasiassa WSOY:lle. Hän suomensi muun muassa viisi Mazo de la Rochen Jalna-sarjan kirjaa, Sigrid Undsetin teoksen "Kevät" ja Dale Carnegien teoksen "Miten saan, ystäviä, menestystä, vaikutusvaltaa".


title: Väinö Jaakkola

text: Keuhkosairaudesta kärsinyt Jaakkola asui pääasiassa Helsingissä ja välillä myös kotiseudullaan Oulaisissa. Hänen harrastuksiinsa kuului valokuvaus.


title: HMS Brilliant (F90)

text: HMS Brilliant (viirinumero F90) oli Britannian Kuninkaallisen laivaston tyypin 22 -fregatti. Alus tilattiin syyskuussa 1975.


title: HMS Brilliant (F90)

text: "HMS Brilliant" liitettiin palvelukseen otettaessa 2. fregattilaivueeseen, jossa se vietti ensimmäisen vuoden lähinnä koeajoissa sekä miehistön koulutuksessa Portlandissa . Alus oli huollettavana vuoden 1982 alussa.Palvelukseen palattuaan se jatkoi koulutusta Pohjanmerellä operatiivisen valmiuden aikaan saamiseksi, jonka jälkeen alus osallistui Springtrain harjoitukseen itäisellä Atlantilla ennen saapumistaan Gibraltarille maaliskuussa. Se lähti 28. maaliskuuta Gibraltarilta päällikkönsä John Cowardsin alaisuudessa Falklandin sotaan muodostettaessa Etelä-Atlantille lähtevää laivasto-osastoa.


title: HMS Brilliant (F90)

text: Alus saapui 10. huhtikuuta Ascensionille, josta se jatkoi matkaansa neljä päivää myöhemmin etujoukkona "HMS Sheffieldin", "HMS Glasgowin", "HMS Coventryn" ja "HMS Arrowin" kanssa. "HMS Brilliant" erkani 22. huhtikuuta osastosta suunnaten Etelä-Georgiaan, jossa sen piti kohdata "HMS Antrim", "HMS Plymouth" ja "HMS Endurance". Osaston oli tarkoitus vallata takaisin Etelä-Georgia. Aluksen molemmat Lynx helikopterit osallistuivat 25. huhtikuuta tuloksetta hyökkäykseen Argentiinan laivaston sukellusvenettä "ARA Santa Fetä" vastaan. Seuraavana päivänä alus tuki maihinnousua Etelä-Georgiaan.


title: HMS Brilliant (F90)

text: Valtauksen päätyttyä alus palasi laivaston pääosan luo, jossa sen päätehtävänä oli suojata lentotukialus "HMS Invincibleä" Sea Wolf -ohjuksin. Sen lisäksi alus teki lukuisia erityistehtäviä kuten sukellusveneentorjuntaa ja saattuetehtäviä. "HMS Brilliant" oli 12. toukokuuta suojaamassa maajoukkoja tukemaan matkannutta "HMS Glasgowia" lähellä rannikkoa, kun alukset joutuivat kolmen eri A-4 Skyhawk rynnäkkökoneparven maaliksi. Ensimmäinen neljän koneen parvi valitsi maaliksi "HMS Brilliantin", jonka Sea Wolf -ohjukset pudottivat kaksi hyökkääjistä ja kolmannen ilmoitettiin pudonneen mereen. Toineen aalto ei vienyt hyökkäystään loppuun ja kolmannen aallon koneet hyökkäsivät kohden "HMS Glasgowia", johon osui yksi räjähtämättä jäänyt rungon läpäissyt pommi. Ohjukset olivat ensimmäiset sotatilanteessa laukaistut.


title: HMS Brilliant (F90)

text: Tapahtuman jälkeen alus partioi "HMS Alacrityn" kanssa Falklandin salmessa estettäessä argentiinalaisten joukkojen siirrot. "HMS Brilliant" palasi pääosastoon 19. toukokuuta valmistautuakseen suunniteltuun San Carloksen maihinnousuun. Se joutui kuitenkin jo paluupäivänään pelastamaan veteen pudonnutta SAS joukkoja kuljettanutta Sea King -helikopteria. Alus pelasti kahdeksan elossa olevaa, mutta 21 muuta oli saanut surmansa. 21. toukokuuta alkaneessa maihinnousussa aluksen tehtävänä oli suojata aluetta ilmahyökkäyksiltä. Se joutui jo ensimmäisenä päivänä ilmahyökkäyksen maaliksi, jolloin se kärsi pieniä vaurioita tykkitulessa ja kolme sen miehistönjäsentä haavoittui lievästi sekä osa asejärjestelmistä oli hetken toimintakyvyttömiä. Se valtasi 23. toukokuuta "HMS Yarmouthin" kanssa Argentiinan laivaston huoltolaivan "ARA Monsunenin".


title: HMS Brilliant (F90)

text: "HMS Brilliant" oli 25. toukokuuta lentotukialusosaston kanssa rannikon edustalla, kun "MV Atlantic Conveyoriin" osui Exocet-ohjus. Alus pelasti kahdeksan merimailin päässä palaneelta alukselta 24 eloonjäänyttä. Siirrettyään pelastetut sairaalalaivaan alus palasi suojaamaan lentotukialusosastoa, missä tehtävässä se oli aina 5. kesäkuuta saattuetehtäviin siirtonsa saakka. Sodan viimeiset päivät alus suojasi saarten koillispuolella "St. Edmundia", "Contender Bezantia" ja "Europic Ferryä", joille oli kuormattu Chinook-kuljetushelikoptereita korvaamaan "Atlantic Conveyorilla" tuhoutununeet.


title: HMS Brilliant (F90)

text:
Alus lähti 23. kesäkuuta kohti Britteinsaaria ja se saapui 13. heinäkuuta Devonportiin oltuaan 107 päivää merellä. Alus oli siten ensimmäisiä brittialuksia, jotka olivat viettäneet merellä yhtäjaksoisesti yli 100 päivää sitten toisen maailmansodan.
Alus poistettiin palveluksesta 1996.


title: HMS Brilliant (F90)

text: Alus myytiin 31. elokuuta 1996 Brasilialle, joka nimesi sen "Dodsworthiksi".


title: Spirit (albumi)

text: Spirit on samannimisen yhdysvaltalaisyhtyeen esikoisalbumi vuodelta 1968. Sen on tuottanut Lou Adler ja levy-yhtiö on Adlerin perustama Ode Records. Alkuperäiset luettelotunnukset ovat Z12 44003 (mono) ja Z12 44004 (stereo).


title: Spirit (albumi)

text: LP-levyjen jakelusta on huolehtinut CBS Records / CBS, Inc.. 51 West 52 Street, New York City.


title: Spirit (albumi)

text: Albumi ei ollut kovin hyvä kaupallinen menestys, mutta kriitikot kehuivat sitä. Myös esimerkiksi tuolloin Wigwam-yhtyeessä vaikuttaneen Mats Huldénin kerrotaan siitä innostuneen.Jousi- ja puhallinsoittimet on sovittanut Marty Paich. Laulujen oikeudenomistaja on Hollenbeck Music Co. BMI.


title: Spirit (albumi)

text:
Soitinkappaleita ovat "Taurus" ja "Elijah". Jälkimmäinen sisältää ensikuulemalta mieleenjäävintä riffittelyä ja sillä muusikot pääsevät esittelemään vuorotellen taitojaan. "Girl in Your Eye" sisältää tuohon aikaan muodikkaita intialaisvaikutteita. Yleensä ottaen yhtyeen kappaleet ovat varsin monipuolisia, ja esimerkiksi "Topanga Windowsin" keskellä on blues-rock-osuus, joka on kuin toisesta kappaleesta. Varsin mielenkiintoinen rakenne on myös kappaleessa "Mechanical World", jolla haluttaessa voidaan kuulla Doors-vaikutteita.
Albumin kansikuva on koottu Spiritin viiden jäsenen kasvokuvista.


title: Spirit (albumi)

text: Albumin on julkaissut vuonna 2010 Sony Music Entertainment sarjassa "Original Album Classics" 5xCD (Epic 88697646982). Paketissa on viisi Spiritin ensimmäistä albumia. Tässä artikkelissa käsitellyn albumin oheen on lisätty ylimääräiset kappaleet:Laulusolisti on mukana vain kappaleella "If I Had a Woman". Kappaleella "Veruska" yhtye esittää suoraviivaisinta hard-rockia.


title: Spirit (albumi)

text: Wigwamin versio kappaleesta "Fresh-Garbage" on kokoelmalla "Fresh Garbage – Rarities 1969-1977".


title: HMS Conqueror (S48)

text: HMS Conqueror (viirinumero S48) on Britannian kuninkaallisen laivaston Churchill-luokan sukellusvene. Alus oli palveluksessa 1971-1990. Se on edelleen Britannian laivaston ainoa ydinkäyttöinen sukellusvene jota ei ole valmistettu Barrow-in-Furnessissä. Alus on myös maailman ainoa ydinkäyttöinen sukellusvene, joka on upottanut vihollisaluksen torpedoimalla.


title: HMS Conqueror (S48)

text: Alus tilattiin Cammell Lairdilta Birkenheadistä. Sen köli laskettiin 5. joulukuuta 1967 ja alus laskettiin vesille 28. elokuuta 1969. Alus valmistui 9. marraskuuta 1971.


title: HMS Conqueror (S48)

text: "HMS Conqueror" osallistui Falklandin sotaan päällikkönsä Chris Wreford-Brownin alaisuudessa. Se lähti merelle 3. huhtikuuta 1982 Faslanen laivastotukikohdasta Gare Lochista Skotlannista ja alus saapui Falklandin ympärille määritetylle sotatoimialueelle 21 vuorokautta myöhemmin tehtävänään etsiä alueelta Argentiinan laivaston aluksia erityisesti lentotukialus "ARA Veinticinco de Mayoa".


title: HMS Conqueror (S48)

text: Alus havaitsi 30. huhtikuuta Falklandin saarten lounaispuolella Argentiinan laivaston risteilijän "ARA General Belgranon", joka oli kuitenkin hieman sotatoimialueen ulkopuolella. Sukellusvene sai hallitukselta luvan upottaa risteilijän, minkä jälkeen se laukaisi kolmen torpedon sarjan. Torpedoista kaksi osui risteilijään tuhoisin seurauksin. Alus upposi vieden mukanaan 323 merimiestä.


title: HMS Conqueror (S48)

text: Sodan päätyttyä sukellusvene palasi Faslaneen. Alus poistettiin palveluksesta 1990.


title: HMS Courageous (S50)

text: HMS Courageous (viirinumero S50) on Britannian kuninkaallisen laivaston Churchill-luokan sukellusvene. Alus oli palveluksessa vuosina 1971-1992, ja se on nykyään museoaluksena.


title: HMS Courageous (S50)

text: Alus tilattiin Vickers Armstrongilta Barrow-in-Furnessista. Sen köli laskettiin 15. kesäkuuta 1968, ja se laskettiin vesille 7. maaliskuuta 1970. Alus valmistui 16. lokakuuta 1971.


title: HMS Courageous (S50)

text: HMS "Courageous" osallistui vuonna 1982 Falklandin sotaan. Sodan päätyttyä sukellusvene palasi Faslaneen. Alus poistettiin palveluksesta vuonna 1992, ja se on nykyään sijoitettu museoalukseksi Devonportin telakalle.


title: Plymouth Superbird

text: Plymouth Superbird oli modifioitu versio Plymouth Road Runnerista. Siinä oli Hemi V8-moottori ja noin 420 hevosvoimaa. Sitä valmistettiin vuonna 1970 raporttien mukaan 1 935 kappaletta ja se oli tyyliltään muskeliauto. Siinä oli neljä vaihdetta ja se oli takavetoinen. Massaa oli noin 1 700 kg.


title: Júnior dos Santos

text: Júnior dos Santos Almeida (s. 12. joulukuuta 1984 Caçador, Santa Catarina, Brasilia) on brasilialainen vapaaottelija, joka ottelee nimellä Júnior Cigano dos Santos. Hän voitti Ultimate Fighting Championshipin raskaansarjan mestaruuden 12. marraskuuta 2011 tyrmäämällä Cain Velasquezin UFC on Fox: Velasquez vs. Dos Santos -tapahtumassa. Vapaaottelusivusto Sherdog arvioi dos Santosin tällä hetkellä maailman toiseksi parhaaksi raskaansarjan vapaaottelijaksi.


title: Júnior dos Santos

text:
Júnior dos Santos Almeida syntyi aluksi vähävaraiseen perheeseen Caçadorin paikkakunnan syrjäseuduilla, Santa CCatarinan osavaltiossa, Brasiliassa vuonna 1984. Vaikka hän oli ainut lapsi hänen hän yksinhuoltaja äidillään oli harvoin varaa huolehtia lapsestaan kunnolla. Almeida siis oppi vastuunsa jo pienenä ja alkoi työskennellä jo kymmenen vuotiaana auttaakseen äitiään. Myöhemmin hän kuitenkin ajatteli, että äitin olisi helpompi pitää itsestään huolta jos hän ei itse olisi taakkana tälle ja hankkisi elantonsa vain itselleen. Almeida hyvästeli äitinsä 17-vuotiaana ja suuntasi Salvadoriin, Bahian osavaltioon. Siellä hän sai töitä ravintolassa, jossa hän työskenteli tarjoilijana ja missä hän myös tapasi tulevaisuuden vaimonsa, joka oli ravintolanomistajan vanhempi tytär. 21-vuotiaana hän alkoi harjoittelemaan Brasilialaista jujutsua pitkäaikaisen ohjaajansa ja hyvän ystävänsä Yuri Carltonin ohjauksessa ja puolen vuoden treenauksen jälkeen hän alkoi kilpailla lajissa. Tätä ennen hänellä ei ollut minkäänlaista kamppailukokemusta. Tämän jälkeen häntä alkoi kouluttaa nyrkkeilyssä hänen toinen pitkäaikainen valmentajansa Luiz Carlos Dórea, joka oli aikaisemmin opettanut nuoria Antônio Rodrigo Nogueiraa ja Antônio Rogério Nogueiraa lajissa. Dórea oli myös ohjaaja Vapaaottelussa. Hieman nyrkkeilyä myöhemmin
hän aloitti harjoittelemisen vapaaottelussa. Noin vuosi myöhemmin hän teki ammattilais debyyttinsä pienissä brasilialaisissa promootioissa ja organisaatioissa.


title: Júnior dos Santos

text: Dos Santos aloitti ammattilaisuransa heinäkuussa 2006 ja otteli seuraavien kahden vuoden aikana muun muassa Extreme Fighting Championship- ja Minotauro Fights -promootioissa. Seitsemästä ottelustaan hän voitti kuusi, ja ainoan kerran hän marraskuussa 2007 hävisi uusintaottelussa Joaquim Ferreiraa vastaan.


title: Júnior dos Santos

text: Dos Santos debytoi UFC:ssä lokakuussa 2008, UFC 90: Silva vs. Côté -tapahtumassa. Ennen ottelua hänet arvioitiin mediassa altavastaajaksi UFC-veteraani Fabricio Werdumia vastaan, mutta dos Santos voitti silti teknisellä tyrmäyksellä ensimmäisessä erässä.UFC 95 -tapahtumassa Lontoossa seuraavan vuoden helmikuussa hän sai vastaansa ensimmäistä kertaa UFC:ssä otelleen Stefan Struven. Dos Santosin vasen koukku ja oikea suora tiputtivat Struven mattoon. Tuomari Dan Miragliotta keskeytti ottelun 53 sekunnin jälkeen ja julisti dos Santosin voittajaksi teknisellä tyrmäyksellä. Välittömästi ottelun jälkeen Struve protestoi tuomarin lopettaneen ottelun liian aikaisin. Hänen mielipiteensä sai myös jonkin verran tukea ottelua seuranneessa mediassa.


title: Júnior dos Santos

text: Dos Santos otteli ensi kertaa urallaan ensimmäistä erää pidemmälle syyskuussa 2009, UFC 103: Franklin vs. Belfort -tapahtumassa, jossa hänen vastaansa asettui potkunyrkkeilylegenda Mirko Filipović. Kaksi ensimmäistä erää olivat tasaisia, joskin sekä Sherdog.com että MMAJunkie.com arvioivat dos Santosin johtaneen pisteissä. Kolmannen erän puolivälissä dos Santos osui polvella Filipovićia päähän ja välittömästi tämän jälkeen oikealla suoralla kroatialaisen silmään. Filipović otti välittömästi etäisyyttä, peitti silmänsä käsillään ja ilmoitti kehätuomarille, ettei nähnyt enää mitään. Lyhyen epätietoisuuden jälkeen dos Santos julistettiin kolmannessa erässä ajassa 2:00 voittajaksi luovutuksella. Filipovićin näkö ei vammautunut pysyvästi.


title: Júnior dos Santos

text: Dos Santosin oli määrä otella seuraavaksi Gabriel Gonzagaa vastaan tammikuussa 2010 UFC 108: Evans vs. Silva -tapahtumassa. Gonzaga sairastui kuitenkin reilu kuukausi ennen ottelua stafylokokki-infektioon. Hänen tilalleen astuneesta Gilbert Yvelistä ei ollut mainittavaa vastusta dos Santosille, joka voitti ottelun teknisellä tyrmäyksellä ensimmäisessä erässä. Gonzaga ja dos Santos kohtasivat lopulta UFC Live: Vera vs. Jones -tapahtumassa maaliskuussa 2010. Dos Santos jatkoi vakuuttavia esityksiään, tyrmäsi Gonzagan ensimmäisessä erässä vasemmalla koukulla ajassa 3:53 ja tienasi 50 000 dollarin bonuksen illan parhaasta tyrmäyksestä.


title: Júnior dos Santos

text: Dos Santosin seuraava vastustaja oli Roy Nelson. Kohtaaminen elokuussa 2010 UFC 117: Silva vs. Sonnen -tapahtumassa oli ensimmäinen täyden ajan kestänyt dos Santosin ammattilaisotteluista, joka median arvioiden mukaan todisti enemmän Nelsonin kestävyydestä kuin dos Santosin voiman tai taidon puutteesta. Dos Santos voitti ottelun kaikin tuomariäänin (30–27, 30-27, 30-26). Kuuden ottelun voittoputki teki dos Santosista varteenotettavan mestaruushaastajan..


title: Júnior dos Santos

text: UFC:n presidentti Dana White ilmoitti 11. tammikuuta 2011, että Ultimate Fighter -televisiosarjan 13. tuotantokauden joukkueiden valmentajat olisivat Brock Lesnar ja Junior dos Santos. Lesnar joutui kuitenkin vetäytymään sarjan valmentajien perinteisestä ottelusta uusiutuneen divertikuliitin vuoksi ja hänen sijallaan dos Santosin vastustajaksi "UFC 131":een asettui Shane Carwin. Dos Santos dominoi 11.6.2011 käytyä ottelua ja voitti sen kaikin tuomariäänin (30–27, 30–27, 30–26).


title: Júnior dos Santos

text: Dos Santos haastoi Cain Velasquezin UFC:n raskaansarjan mestaruudesta UFC on Fox: Velasquez vs. Dos Santos -tapahtumassa 12. marraskuuta 2011. Ottelu kesti vain 64 sekuntia, kun dos Santosin tyrmäsi Velasquezin korvan taakse osuneella oikealla koukulla. Mestaruuden lisäksi dos Santos voitti suorituksellaan 65 000 dollarin bonuksen illan parhaasta tyrmäyksestä. Ottelun jälkeen hän paljasti otelleensa polvivammaisena.


title: Júnior dos Santos

text:
Dos Santosin odotettiin puolustavan mestaruuttaan 26. toukokuuta 2012 Alistair Overeemiä vastaan UFC 146 -tapahtumassa. Maaliskuussa tehdyssä yllätystarkastuksessa Overeemin testosteroni/epitestosteroni-suhteen todettiin olevan 14:1, yli kaksi kertaa sallitun. 20. huhtikuuta UFC ilmoitti Frank Mirin korvaavan Overeemin dos Santosin vastustajan mestaruusottelussa UFC 146:ssa. Vahvana jujutsu-ottelijana tunnettu Mir ei onnistunut viemään dos Santosia mattoon ja ottelun edetessä mestari hallitsi tilannetta yhä selvemmin nyrkkeilyllään. Dos Santos voitti ottelun teknisellä tyrmäyksellä ajassa 3:04 toista erää. Voitto oli ensimmäinen menestyksekäs UFC:n raskaan sarjan mestaruuden puolustus sitten vuoden 2010.
UFC 146:n jälkeen sekä media että UFC:n edustajat ovat esittäneet arvioita, että dos Santos tulee puolustamaan mestaruuttaan seuraavaksi uusintaottelussa samaisessa tapahtumassa vahvan näytön antanutta entistä mestaria Cain Velasquezia vastaan.


title: Júnior dos Santos

text: Junior dos Santos menetti raskaansarjan mestaruuden, kun Cain Velasquez voitti hänet uusintaottelussa 29.12.2012 tuomariston yksimielisellä päätösellä viisieräisessä UFC 155 -tapahtuman pääottelussa


title: Júnior dos Santos

text: Vaikka dos Santosilla onkin vahva tausta brasialaisessa jujutsussa, hän on selkeästi vahvimmillaan pystyottelussa, jolloin hän voi hyödyntää nyrkkeilytekniikkaansa ja tyrmäysvoimaansa. Seitsemässä UFC-ottelussaan hän on yrittänyt viedä vastustajan maahan vain neljästi ja on saanut kaikki ennen täyttä aikaa tulleet voittonsa teknisillä tyrmäyksillä.


title: Kassaatio (prosessioikeus)

text: Kassaatio ( < 'peruuttaa') tarkoittaa muutoksenhakukeinoa, jossa tuomioistuimen antama tuomio tai päätös saatetaan ylemmän muutoksenhakutuomioistuimen eli ylioikeuden tutkittavaksi sillä perusteella, että tuomiossa on sovellettu lakia virheellisesti. Kassaatiotuomioistuin voi ainoastaan kumota alemman oikeuden antaman tuomion ja palauttaa asian takaisin sinne käsiteltäväksi mutta ei voi muuttaa tuomiota.


title: Kassaatio (prosessioikeus)

text: Kassaatio ei ole käytössä Suomen tuomioistuinlaitoksessa, sillä meillä ylioikeudet ja korkein oikeus voivat muuttaa alemman oikeusasteen tuomiota harkintansa mukaan. Poikkeuksen edellä mainitusta muodostaa kunnallisvalitus, joka on kassatorinen muutoksenhakukeino.


title: Kassaatio (prosessioikeus)

text: Kassaatio-oikeus on käytössä muun muassa Ranskassa (Cour de cassation), Belgiassa (Hof van Cassatie), Alankomaissa (Hoge Raad der Nederlanden), Liettuassa ja Virossa.


title: Se oli silloin, nyt on toisin

text: Se oli silloin, nyt on toisin (videona nimellä Asfalttiviidakko, "That Was Then... This Is Now") on vuonna 1985 kuvattu draamaelokuva, joka perustuu S. E. Hintonin romaaniin "Olimme kuin veljet". Elokuvan pääosia esittävät Emilio Estevez, Craig Sheffer, Larry B. Scott, Brooks Gardner, Matthew Dudley, Jill Schoelen, Kim Delaney, Barbara Babcock, Frank Howard ja Morgan Freeman. Elokuvan on ohjannut Christopher Cain.


title: Se oli silloin, nyt on toisin

text: "Video-oppaassa" vuodelta 1994 Bello Romano antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Kuikka (täsmennyssivu)

text: Kuikka voi tarkoittaa seuraavia:


title: Hullut hautajaiset

text: Hullut hautajaiset () on vuonna 2010 julkaistu Neil LaButen ohjaama komediaelokuva, joka on uusintaversio vuoden 2007 brittielokuvasta "Arvoituksia arkussa". Pääosia esittävät muun muassa Peter Dinklage, Danny Glover, Regina Hall, Martin Lawrence ja James Marsden. Elokuva menestyi taloudellisesti kritiikistä huolimatta.


title: Hullut hautajaiset

text: Sukulaiset kokoontuvat Aaronin ja Ryanin isän hautajaisiin perheen kotiin, jolloin suurin piirtein kaikki mahdollinen menee pieleen. Arkussa on väärä ruumis, yksi hautajaisvieraista on huumepöllyssä, yksi valiumia kauppaava diileri ja kun kaikki yrittävät selvitellä välejään samaan aikaan, on melkoinen soppa valmis. Paikalle ilmaantuu myös outo muukalainen, joka kiristää aluksi rahaa veljeksiltä ja lopulta joudutaan myös huumaamaan valiumilla.


title: USB-keskitin

text: USB-keskitin on lisälaite, jonka avulla saadaan lisättyä tietokoneen käytössä olevien USB-porttien määrää. USB-keskitin liitetään tietokoneen USB-porttiin, jolloin USB-keskittimessä oleviin lisäportteihin on kytkettävissä useampia USB-laitteita. Toteutus voi olla pienen sovittimen muodossa tai siten, että lisäportit ovat kaapelin päässä.


title: USB-keskitin

text: Joskus USB-keskittimet tarvitsevat erillisen virtalähteen.


title: Grand anglo-français blanc et noir

text: Grand anglo-français blanc et noir on metsästyskoirarotu. Nimi merkitsee suomennettuna Suuri valko-musta anglo-français. Rotua käytetään laumassa metsästämisessä hyvän hajuaistinsa vuoksi. Se on yksi anglo-français -rotuihin kuuluva rotu.


title: Grand anglo-français blanc et noir

text: Vaikuttaa suurelta ja voimakkaalta. Raajat ja häntä ovat pitkät, korvat ovat melko pitkät ja alaspäin kulmautuneet. Turkki on lyhyt ja kerrostunut. Väri on valkoinen, jossa on mustia alueita. Korkeutta rodulla on 62–72 cm.


title: Haavansahajumi

text: Haavansahajumi ("Xyletinus tremulicola") on puunkaivajiin kuuluva, uhanalainen ja Suomessa rauhoitettu kovakuoriainen. Se on yksi Suomen kansainvälisistä vastuulajeista.


title: Haavansahajumi

text:
Haavansahajumi on noin 4 mm pitkä, mustanruskea, pitkänomainen kovakuoriainen. Ulkonäöltään se muistuttaa suuresti muita "Xyletinus"-suvun kovakuoriaisia, mutta eroaa näistä siinä, että laji elää ainoastaan haapojen kuorella.
Haavansahajumi kuvattiin tieteelle vuonna 1958 Pohjois-Ruotsista löytyneiden yksilöiden perusteella. Lajin tiedetään elävän koko maailmassa ainoastaan Suomessa ja Ruotsissa, mutta sitä tavattaneen myös Venäjällä. Suomesta laji löydettiin vasta vuonna 1991 ja siltä tunnetaan vain muutamia erillisiä esiintymispaikkoja.


title: Haavansahajumi

text: Laji elää vaurioituneissa tai kuolleissa, paksukuorisissa haavoissa ja vaikuttaa suosivan aurinkoisilla paikoilla kasvavia, kookkaita puuyksilöitä. Lajia tavataan useammin pystyssä olevassa kuin kaatuneessa puussa. Kuoriaiset elävät runkojen yläosissa ja joskus paksuissa oksissa. Toukat elävät kuoren alla, usein siten että kuoren alla on aikaisemmin elänyt haapakaarnureita (suku "Trypophloeus"). Helpoin merkki lajin esiintymisestä ovat puun kuorella näkyvät lentoaukot.


title: Haavansahajumi

text: Vaikka haavansahajumi on tunnettu Suomesta vasta vähän aikaa, lajin hajanainen levinneisyys viittaa siihen että se on ollut aikaisemmin yleisempi. Lajin arvellaan kärsineen pahoin kookkaiden haapojen vähenemisestä ja se hyötynee sellaisten säilyttämiseen tähtäävistä metsänhoitotoimenpiteistä.


title: Haavansahajumi

text: Laji mainitaan Euroopan unionin luontodirektiivin toisessa liitteessä. Vuoden 2010 kansallisessa uhanalaisarvioinnissa se on luokiteltu vaarantuneeksi (VU).


title: Haavansahajumi

text: Kuoriainen elää haavalla ("Populus tremula").


title: Viitasammakonputki

text: Viitasammakonputki ("Hydrocotyle vulgaris") on matala, suikertavavartinen ruohokasvi araliakasvien heimossa. Aiemmin se on sijoitettu sarjakukkaiskasveihin ("Apiaceae").


title: Viitasammakonputki

text: Viitasammakonputki on monivuotinen ja kasvaa 5–20 senttimetriä korkeaksi. Sen 10–50 cm pitkä varsi on suikertava ja sen nivelkohdista kasvaa juuria. Kilpimäiset lehdet ovat 1,5–4 cm leveät. Kukinto on lehtihangasta kasvavassa vanassa. Kukat ovat pienet, sijoittuvat kiehkoroihin ja väriltään ne ovat valkoisen punertavat. Jokaisella kukalla on oma tukilehti. Hedelmä on 2 millimetriä leveä, litteä, nystyinen, herttatyvinen sekä matala- ja ohutharjainen.


title: Viitasammakonputki

text: Viitasammakonputkea tavataan Euroopassa yleisesti Pyreneiden niemimaalta Britteinsaarille, Puolaan, Unkariin ja Pohjois-Italiaan. Pohjoisimmillaan kasvi esiintyy Etelä-Ruotsissa ja -Norjassa, Virossa ja Islannissa. Satunnaisesti lajia tavataan Pohjois-Afrikan rannikkolla ja Kaukasuksella. Uudessa-Seelannissa se on tulokas.


title: Viitasammakonputki

text: Viitasammakonputken kasvapaikkoja ovat erilaiset märät paikat kuten järven- ja joenrannat, ojat, purot, lätäköt, märät nummet ja dyynikosteikot.


title: Robert Pollard

text: Robert Ellsworth Pollard Jr. (s. 31. lokakuuta 1957 Dayton) on yhdysvaltalainen rock-muusikko, laulaja ja lauluntekijä, joka toimi Guided by Voices -indierockyhtyeen keulahahmona vuoteen 2004 asti. Nykyään Pollard luo hyvin menestyksekästä soolouraa.


title: Robert Pollard

text: Pollard on tuottelias lauluntekijä. Vuonna 2006 "Paste"-lehti luokitteli hänet 78. suurimmaksi eläväksi lauluntekijäksi. Hänellä on yli 1 500 rekisteröityä kappaletta.


title: Japanin pankki

text: Japanin pankki () on Japanin keskuspankki. Se on vastuussa käteisen liikkeelle laskusta sekä jenin ja muiden raha-asioiden hallinnoimisesta. Sen asema määriteltiin kesäkuussa 1882 voimaan astuneessa laissa Japanin pankista. Toimintansa pankki aloitti saman vuoden lokakuussa. Japanin pankin toimintaa järjestettiin uudelleen uudessa vuonna 1942 säädetyssä laissa. Japanin pankin pääjohtajana toimii Masaaki Shirakawa. Pankin pääkonttori sijaitsee Nihonbashissa, Tokiossa.


title: Japanin pankki

text: Vuonna 2018 Japanin pankki omisti Japanin bruttokansantuotteen verran velkakirjoja ja osakkeita.


title: Lammikki

text: Lammikki ("Nymphoides peltata") on vedessä kasvava monivuotinen keltakukkainen raatekasvi.


title: Lammikki

text: Lammikki on kelluvavartinen ja kasvaa 80–150 senttimetriä pitkäksi. Sen lehdet ovat herttamaiset, pitkäruotiset, 3–10 cm leveät ja alta punapilkkuiset. Lammikin kukan teriö on 3–4 cm leveä ja väriltään keltainen. Teriön sisäpinta on karvainen ja reuna ripsinen. Hedelmänä on suippo, munamainen kahden senttimetrin mittainen kota. Ulkonäöltään lammikki muistuttaa vähän kilpukkaa.


title: Lammikki

text: Lammikki kasvaa alkuperäisenä Keski-Euroopassa ja Aasiassa. Se on Euroopassa levinnyt tulokaslajina pohjoisemmaksi, muun muassa Tanskaan ja Etelä-Ruotsiin, missä se kasvaa runsasravinteisissa järvissä ja lammissa.


title: Lammikki

text: Suomessa lammikki tavattiin ensimmäisen kerran luonnonvaraisena Littoistenjärvessä syksyllä 2012. Esiintymä pyrittiin poistamaan välittömästi, koska laji on muualla luontaisen esiintymisalueensa ulkopuolella osoittautunut haitalliseksi vieraslajiksi. Hyvin menestyessään se voi muodostaa veden pinnalle tiheää kasvustoa, mikä aiheuttaa happikatoa ja veden laadun huononemista. Se voi myös syrjäyttää luontaisia kasvilajeja. Myöhemmin syksyllä lammikkia löydettiin myös Aurajoesta Vanhalinnan yläpuolelta, Naantalin Luolalanjärvestä ja Maskusta. Vuonna 2013 lammikki levisi myös Haunisten altaan matalikoille Raisiossa.


title: Kiss of the Dragon

text: Kiss of the Dragon on vuonna 2001 kuvattu toimintaelokuva. Elokuvan pääosia esittävät Jet Li, Bridget Fonda, Tchéky Karyo, Max Ryan, Ric Young, Burt Kwouk, Kentaro, Laurence Ashley ja Cyril Raffaelli. Elokuvan on ohjannut Chris Nahon. Elokuva oli taloudellisesti menestynyt ja aikanaan kielletty Kiinassa.


title: Kiehkuravesirutto

text: Kiehkuravesirutto ("Elodea nuttallii") on alun perin pohjoisamerikkalainen vesikasvi, joka muistuttaa paljon kanadanvesiruttoa ("Elodea canadensis").


title: Kiehkuravesirutto

text: Suomenkielistä nimeä "kiehkuravesirutto" käytetään myös eräästä toisesta saman heimon lajista, "Hydrilla verticillata".


title: Kiehkuravesirutto

text: Kiehkuravesirutto on monivuotinen ja kasvaa 30–100 senttimetriä pitkäksi. Sen lehdet ovat 6–35 millimetriä pitkät ja 0,8–3,5 mm leveät. Lehdet ovat jäykkiä ja muodoltaan suippoja, kapean kolmiomaisesta tasasoukkaan. Lehden kärjen suippous on selvä eroavuus kanadanvesiruton pyöreäkärkiseen lehteen. Kukat ovat kuten kanadanvesirutolla, mutta verholehdet ovat hieman lyhyemmät.


title: Kiehkuravesirutto

text: Kiehkuravesirutto on alkuperäinen osissa Yhdysvaltoja ja Kanadaa. Kanadanvesiruton tavoin laji on levittäytynyt Eurooppaan. Suomesta kasvia ei ole löydetty. Sen lähimmät löytöpaikat ovat Ruotsissa Tukholman lähellä ja Perämeren rannalla, Ruotsissa kasvin ensimmäiset havainnot ovat vasta 1990-luvulta.


title: Andrew Meikle

text: Andrew Meikle (1719 East Linton, Itä-Lothian – 27. marraskuuta 1811) oli koneinsinööri, joka on saanut kunnian puimakoneen keksimisestä. Puimakonetta käytetään viljan jyvien irrottamiseen akanoista ja kasvin muista osista. Tätä keksintöä pidetään yhtenä avainkeksintönä Englannin maatalouden vallankumouksessa 1700-luvulla. Keksintö tehtiin vuonna 1786, vaikka joidenkin mukaan Meikle vain paransi aikaisempaa konetta.


title: Andrew Meikle

text: Meikle oli mekaanisesti lahjakasta sukua: hänen isänsä tunnettiin seulomakoneen keksijänä. Aikaisemmin (noin 1772) Andrew Meikle oli keksinyt tuulimyllyn jousitetut lapapurjeet, jotka korvasivat aikaisemman yksinkertaisen lapapurjeen. Tässä jousitettujen lapapurjeiden ratkaisussa purjeita tuulivoimalla säätävä suljinmekanismi oli ohjaustangolla kytketty jousiin. Myrskyssä jousitetut lapapurjeet antavat periksi ja estävät tuulimyllyn vahingoittumisen.


title: Andrew Meikle

text: Meikle oli töissä myllynhoitajana Houstonin myllyllä Itä-Lintonissa, Itä-Lothianin hallintoalueella. Tilan omisti Rennien perhe, ja perheen poika John Rennie vanhempi oli usein auttamassa Meiklen verstaalla. Sittemmin monien siltojen ja kanavien rakentajana tunnetun John Rennien mukaan Meikle oli merkittävä innostaja hänen omassa uranvalinnassaan.


title: Muistojen Bulevardi (kappale)

text: Muistojen Bulevardi on Börje Sundgrenin säveltämä sekä hänen ja Solja Tuulen (Sauvo Puhtila) sanoittama kappale. Sanoituksessa kertoja vaeltaa syysaikaan puistolehmusten reunustamalla Helsingin Bulevardilla ja muistelee onnellisempia aikoja läheisen ihmisen kanssa, kun kaupunki näyttäytyi rakkauden kehtona ja keväinen valo täytti sydämenkin.


title: Muistojen Bulevardi (kappale)

text: Tämä ranskalaistyyppinen laulu oli ehdolla Suomen edustajaksi Eurovision laulukilpailuun vuonna 1966. Laulusolisti oli Laila Kinnunen. Kappale julkaistiin samana vuonna Lailan singlellä "Muistojen Bulevardi" / "Näitkö sen?" (Scandia KS 629), jolla nimikappaleen kesto on 2:30. Säestyksestä huolehti Esko Linnavallin yhtye ja Linnavalli oli myös kappaleen sovittaja. Kappale julkaistiin albumilla "Valoa ikkunassa" (Helmi HLP 834) vasta vuonna 1986.


title: Muistojen Bulevardi (kappale)

text:
Tätä ennen se oli ehtinyt ilmestyä vuonna 1983 Matti Salmisen albumilla "Rantakoivun alla" (Scandia SLP 695). Säestyksestä huolehti Jaakko Salon johtama studio-orkesteri ja sovituksen on tehnyt Raimo Henriksson.
Vuonna 1990 kappale on päätynyt suomalaisen rautalankayhtye The Quietsin singlen "Maroc 7" (Euros SIS 061) kääntöpuolelle. Kappaleen englanninkielinen nimi on "Boulevard of Memories". Tämän soitinesityksen sovituksesta vastaa esittävä yhtye.


title: Muistojen Bulevardi (kappale)

text: Vuonna 1991 ilmestyneellä albumilla "Helsingin laulu" kappaleen esittää Vesa-Matti Loiri säestäjänään Markku Johanssonin johtama UMO. Sovituksen on tehnyt Petri Juutilainen.


title: Muistojen Bulevardi (kappale)

text: Vuonna 2002 on ilmestynyt tribuuttialbumi "Muistojen Bulevardi / Laila Kinnusen unohtumattomat laulut" (AXR Edel), jolla kappaleen laulaa Marita Taavitsainen. Säestyksestä vastaa Vantaan viihdeorkesteri Markku Johanssonin johdolla.


title: Muistojen Bulevardi (kappale)

text: Kappaleesta on saanut nimensä YLE Radio 1:ssä lähetettävä musiikkohjelma Muistojen bulevardi.


title: Hartaita lauluja

text: Hartaita lauluja on suomalaisen Eino Grönin studioalbumi vuodelta 1977.


title: Yerebatan Sarayı

text: Yerebatan Sarayı (”upotettu palatsi”) tai Yerebatan Sarnıcı (”upotettu vesisäiliö”) on maanalainen vesisäiliö Turkin Istanbulissa, Hagia Sofian vieressä. Vesisäiliön kattoa kannattelee 336 pylvästä ja sinne mahtuu 100 miljoonaa litraa vettä. Se rakennettiin Bysantin keisari Justinianus I:n valtakaudella 500-luvulla.


title: Muistojen bulevardi (radio-ohjelma)

text: Muistojen bulevardi on YLE Radio 1:ssä 9. tammikuuta 2012 alkanut äänilevykonserttien sarja. Se kuultiin alun perin maanantaista perjaintaihin kello 9.05–9.58. Kunkin päivän äänilevyvalinnoista vastasi tietty YLE:n musiikkitoimittaja: Pasi Hiihtola, Jake Nyman, Susanna Vainiola, Juha-Pekka Sillanpää tai Pekka Laine.


title: Muistojen bulevardi (radio-ohjelma)

text: Ohjelmassa kuullaan viihdemusiikin klassikoiksi muodostuneita kappaleita. Ohjelman tuottaja on Elina Roms. Ohjelma on saanut nimensä Laila Kinnusen kappaleesta "Muistojen Bulevardi".


title: Muistojen bulevardi (radio-ohjelma)

text: Vuonna 2013 ohjelmaa toimittavat Pasi Hiihtola (maanantaisin), Jake Nyman (alkuvuodesta tiistaisin), Pekka Laine (keskiviikkoisin ja perjantaisin) ja Kalevi Pollari (torstaisin ja loppuvuodesta tiistaisin).


title: Muistojen bulevardi (radio-ohjelma)

text: Vuoden 2014 alusta lähtien ohjelmaa toimittivat Pasi Hiihtola (maanantaisin ja torstaisin), Tuuli Saksala (tiistaisin) ja osan vuotta Jake Nyman (keskiviikkoisin ja perjantaisin). Samalla ohjelma muuttui kuusipäiväiseksi siten, että lauantaisin kuultiin uusintoja vuodelta 2012.


title: Muistojen bulevardi (radio-ohjelma)

text: Vuoden 2015 alussa ohjelma muuttui seitsenpäiväiseksi. Toimittajia ovat Pasi Hiihtola, Tuuli Saksala, Pekka Laine ja Kalevi Pollari. Yleisön toivomuksesta sunnuntainen lähetys kuitenkin korvattiin 12. huhtikuuta 2015 lähtien sen paikalla aikaisemmin olleella ohjelmalla "Musiikkia vanhasta Euroopasta".


title: Muistojen bulevardi

text: Muistojen bulevardi voi viitata seuraaviin asioihin:


title: Hetki muistoille

text: Hetki muistoille on suomalaisen Eino Grönin studioalbumi vuodelta 1974.


title: Lännenkuntio

text: Lännenkuntio eli kuntio ("Gratiola neglecta") on alun perin pohjoisamerikkalainen märkien paikkojen ruohokasvi. Se kuuluu ratamokasvien ("Plantaginaceae") heimoon, mutta aiemmin se on luokiteltu naamakukkaiskasveihin ("Scrophulariaceae").


title: Lännenkuntio

text: Lännenkuntio on yksivuotinen ja kasvaa 10–25 senttimetriä korkeaksi. Sen lehdet ovat varressa vastakkain, muodoltaan suikeat ja hammaslaitaiset. Kukat kasvavat yksittäin lehtihangoissa. Kukkien teriö on noin yhden senttimetrin pituinen, väriltään valkoinen ja punertavatäpläinen. Teriön alahuulessa on kolme ja ylähuulessa kaksi liuskaa.


title: Lännenkuntio

text: Lännenkuntio on Suomessa vakiintunut, hyvin harvinainen tulokas. Se kasvaa savisilla joenvarsilla ja savisissa ojissa veden rajassa. Sitä ei ole tavattu muissa Pohjoismaissa.


title: Run

text: Run tai RUN voi viitata:


title: Kauneimmat valssit (Eino Grön)

text: Kauneimmat valssit on suomalaisen Eino Grönin kokoelma-albumi vuodelta 1980.


title: Black Mountains (Pohjois-Carolina)

text: Black Mountains on Blue Ridge Mountainsiin kuuluva, noin 24 kilometriä pitkä ja hevosenkengän muotoinen vuorijono, joka sijaitsee Pohjois-Carolinan osavaltiossa Yhdysvaltojen itäosissa. Sen eteläisin huippu Mount Mitchell (2 037 m) on korkein kohta Mississippijoen itäpuolisessa osassa Yhdysvaltoja ja sen pohjoisin huippu sijaitsee lähellä Boonen kaupunkia. Idässä sitä reunustaa suuri jyrkänne () ja lännessä Unaka Mountainsin vuorijono. Nimensä Black Mountains on saanut huippujaan peittävistä tummista pihtametsistä. Alueella on muitakin samannimisiä vuoria, mikä aiheuttaa joskus sekaannusta.


title: Black Mountains (Pohjois-Carolina)

text: Black Mountainsiin kuuluu useita yli 1 800 korkeuteen yltäviä huippuja, ja se onkin jylhin ja korkein vuoriryhmä Blue Ridge Mountainsin vuoristossa. Korkeimpia huippuja ovat:


title: Black Mountains (Pohjois-Carolina)

text: Maaston suuret korkeuserot vaikuttavat monin tavoin Black Mountainsin luonnonoloihin. Ilman lämpötila laskee noin puoli astetta jokaista noustua 100 metriä kohden, minkä vuoksi Mount Mitchellin ja Grandfather Mountainin huipulla menestyy boreaalinen kasvillisuus ja ilmasto muistuttaa enemmän Uutta-Englantia tai Kanadaa kuin Pohjois-Carolinaa. Vuorten länsirinteet saavat huomattavasti enemmän sateita kuin kuivat itärinteet. Mount Mitchellin sademäärä on yli 2000 millimetriä vuodessa – kaksi kertaa enemmän kuin Ashevillen kaupungissa vain 40 kilometriä etelämpänä.


title: Black Mountains (Pohjois-Carolina)

text: Yhdysvaltojen itäosia halkova vedenjakaja () jakaa Black Mountainsilta alkunsa saavat joet itäisiin ja läntisiin. Itäisiä, Atlantiin virtaavia jokia ovat esimerkiksi Linville, Yadkin, Johns ja Catawba ja länteen virtaavia jokia puolestaan New River, North Toe, South Toe, Cane ja Nolichucky. Jyrkempien vuorenrinteiden vuoksi joet ovat vuolaampia idässä kuin lännessä.


title: Black Mountains (Pohjois-Carolina)

text: Black Mountainsissa sijaitsee Yhdysvaltojen itäosien korkeimman huipun lisäksi Unescon biosfäärialue, Yhdysvaltojen itäosien ensimmäinen kansallismetsä, Pohjois-Carolinan ensimmäinen osavaltiopuisto sekä erämaa-alue, joka on säilynyt koskemattona cherokeeintiaanien ajoista lähtien. Alueen kallioperässä on runsaasti mineraaleja ja jalokiviä, minkä vuoksi kaivostoiminnalla on ollut pitkään suuri merkitys sen taloudelle.


title: Eino Grön mestareiden seurassa

text: Eino Grön mestareiden seurassa on suomalaisen Eino Grönin studioalbumi vuodelta 1977.


title: Eino Grön laulaa suomalaisia tangoja

text: Eino Grön laulaa suomalaisia tangoja on suomalaisen Eino Grönin studioalbumi vuodelta 1973.


title: Vaskivita

text: Vaskivita ("Potamogeton" × "zizii") on vesikasvi vitojen suvussa. Se on heinävidan ("Potamogeton gramineus") ja välkevidan ("Potamogeton lucens") risteymä.


title: Vaskivita

text: Vaskividan kelluslehdet ovat läpikuultavia, jos niitä on. Uposlehdet ovat pienempiä ja käyrempiä välkevidan lehtiin verrattuna. Uposlehdissä on tuskin lainkaan ruotia ja niiden otakärki on lyhyt. Vaskivita on usein hedelmällinen.


title: Vaskivita

text: Suomessa vaskivita on harvinainen. Sitä on löydetty hajallaan olevista paikoista Ahvenanmaalta, Etelä-, Keski- ja Pohjois-Suomesta. Vaskivita kasvaa välkevidan levinneisyysalueella ja joskus myös sen ulkopuolella.


title: Arrival

text: The Arrival voi viitata:Musiikissa


title: Halbe Zijlstra

text: Halbe Zijlstra (s. 21. tammikuuta 1969 Oosterwolde, Friesland) on alankomaalainen Vapauden ja demokratian kansanpuolueen (VVD) poliitikko. Hän asuu Utrechtissa. Hän opiskeli markkinointia (valmistunut 1994) ja sosiologiaa (tohtorinarvo 1996). Zijlstra pääsi Alankomaiden edustajainhuoneeseen vuonna 2006, ja vuonna 2010 hänestä tuli Rutten hallituksen Alankomaiden opetus-, kulttuuri- ja tiedeministeriön valtiosihteeri.


title: Heksadekaani

text: Heksadekaani eli n-heksadekaani eli setaani (CH) on 16-hiilinen suoraketjuinen alkaani. Se on huoneenlämmössä (20 °C) olomuodoltaan väritön, veteen liukenematon neste. Yhdiste liukenee asetoniin ja etanoliin. Heksadekaanin rakennekaava on CH(CH)CH, moolimassa 226,44 g/mol, sulamispiste 18 °C, kiehumispiste 287 °C, tiheys 0,773 g/cm (vesi = 1,0 g/cm), leimahduspiste 135 °C, itsesyttymislämpötila 205 °C, taitekerroin 1,434 ja CAS-numero 544-76-3.


title: Heksadekaani

text: Polttoaineen syttymisherkkyyttä ilmaisevana lukuna käytetään setaanilukua. Helposti syttyvän heksadekaanin setaaniluku on 100 ja vaikeasti syttyvän 1-metyylinaftaleenin setaaniluku on 0.


title: Heksadekaani

text: Heksadekaania esiintyy useissa kasveissa, niiden tuoksuissa ja semiokemikaalina eliöiden viestinnässä.


title: Wik Jongsma

text: Wik Jongsma (4. huhtikuuta 1943 Amsterdam – 7. marraskuuta 2008 Haag) oli alankomaalainen näyttelijä. Hän esiintyi televisiossa esimerkiksi saippuaoopperassa "Goede tijden, slechte tijden", jossa hänet nähtiin Govert Harmsenin roolissa 82:ssa jaksossa vuosina 1991–2005. Jongsmalla oli lisäksi roolit elokuvissa "The Little Ark" (1972) ja "An Bloem" (1983). Hän kuoli 65-vuotiaana pitkään eturauhassyöpää sairastettuaan.


title: Teräskukat

text: Teräskukat ("Steel Magnolias") on Herbert Rossin ohjaama draamaelokuva vuodelta 1989. Elokuvan pääosia esittävät Sally Field, Shirley MacLaine, Olympia Dukakis, Dolly Parton, Daryl Hannah ja Julia Roberts.


title: Teräskukat

text: Elokuva kertoo Natchitochesissa, Louisianan alueella asuvista naisista ja heidän välisistään suhteista. Se perustuu Robert Harlingin samannimiseen näytelmään vuodelta 1987, jossa hän käsittelee osaltaan sisarensa kuolemaa.


title: Teräskukat

text: Elokuvan alkuperäisnimi kuvaa, että pääroolien naiset voivat olla herkkiä kuin magnolia, mutta samalla lujia kuin teräs. Magnolia viittaa erityisesti magnoliapuuhun, josta naiset keskustelevat elokuvan alussa.


title: Teräskukat

text: Truvy Jones (Dolly Parton) palkkaa Annelle Dupuyn (Daryl Hannah), joka on hiljattain valmistunut kosmetologiksi, apulaiseksi omaan kauneussalonkiinsa. Truvyn hyvä ystävä M'Lynn Eatenton (Sally Field) ja hänen tyttärensä Shelby (Julia Roberts) saapuvat salonkiin valmistautumaan Shelbyn myöhemmin päivällä oleviin häihin. Salonkiin saapuvat myös ärtyisä, kaksi kertaa leskeytynyt Ouiser Boudreaux (Shirley MacLaine) ja leski Clairee Belcher (Olympia Dukakis), joka on kuitenkin elämäniloinen. Shelby on diabeetikko, ja hänen väitellessä äitinsä kanssa siitä, pitäisikö hänen hankkia lapsi vai ei, Sheblyn tila huononee, mutta toipuu nopeasti juotuaan appelsiinimehua.


title: Teräskukat

text: Muutamien kuukausien päästä Shelby ilmoittaa perheelleen odottavansa miehensä Jacksonin (Dylan McDermott) kanssa lasta. Vaikka kaikki ovat onnellisia heidän puolestaan, M'Lynn on huolissaan siitä, kestääkö Shelbyn ruumis raskauden. Shelby synnyttää pojan, joka nimetään Jackson Junioriksi. Kuitenkin Jackson Jr.:in ensimmäisenä syntymäpäivänä Shelbyssä alkavat näkyä merkit siitä, että munuaiset pettäisivät. M'Lynn tarjoutuu luovuttamaan oman munuaisensa tyttärelleen.


title: Teräskukat

text: Leikkauksia seuraavina kuukausina Shelbyn ruumis kuitenkin hylkii munuaista ja hän vajoaa lopulta koomaan. Lääkärit kertovat perheelle, että Shelby ei luultavasti tule heräämään koomasta. Shelbyn perhe ja aviomies päättävät yhdessä, että hänet irrotetaan elämää ylläpitävistä laitteista. Hautajaisissa, muiden surijoiden jo lähdettyä, M'Lynn murtuu Claireen, Truvyn, Annelleen ja Ouiserin edessä. Toiset antavat tukensa M'Lynnille huumorin ja rakkauden kautta.


title: Teräskukat

text: Myöhemmin M'Lynn alkaa hyväksyä tyttärensä kuoleman ja keskittää energiansa auttaakseen Jacksonia kasvattamaan tyttärenpoikaansa. Nyt naimisissa ja raskaana oleva Annelle kysyy M'Lynnilta, jos hän voisi nimetä lapsensa Shelbyn mukaan. Kuukausia myöhemmin pääsiäisaamuna, Annellen synnytys alkaa pääsiäismunajahdin aikana ja hän kiiruhtaa sairaalaan ja uusi elämä alkaa.


title: Teräskukat

text: Tri-Star Pictures julkaisi elokuvan Yhdysvalloissa 15. marraskuuta 1989 ja se tuotti yli 83,7 miljoona dollaria lipunmyynnissä Yhdysvalloissa.


title: Teräskukat

text: Julia Roderts sai roolistaan Shelbynä ensimmäisen Oscar-ehdokkuutensa parhaasta naissivuosasta ja Golden Globe -palkinnon parhaasta naissivuosasta.


title: Teräskukat

text: "Video-oppaassa" vuodelta 1994 Kati Sinisalo kutsuu elokuvaa sentimentaaliseksi pikkukaupunkikomediaksi ja antaa sille kolme tähteä viidestä, mikä vastaa sanallista arviota ”hyvä”.


title: Unkarin kansallisgalleria

text: Unkarin kansallisgalleria () on Budapestissä sijaitseva taidemuseo, joka perustettiin vuonna 1957. Se sijaitsee Budan linnassa, ja sen kokoelmiin kuuluu unkarilaista taidetta monilta taiteen aloilta.


title: Unkarin kansallisgalleria

text: Unkarilaista taidetta esittelevä kansallisgalleria perustettiin 1957. Sen teoksia oli jo kerätty vuodesta 1839, ja ne olivat aiemmin olleet esillä Unkarin kansallismuseossa ja Kaunotaiteiden museossa. Kansallisgallerian kokoelmiin kuului alkujaan muun muassa 6 000 maalausta, 2 100 veistosta ja 3 100 mitalia. Se avasi ovensa 5. lokakuuta 1957.


title: Unkarin kansallisgalleria

text: Kansallisgalleria muutti Budan linnaan vuonna 1975 ja otti käyttöönsä linnan B-, C- ja D-siivet. Sen yhteyteen liitetään samalla Kaunotaiteiden museon vanhan unkarilaisen taiteen kokoelman, minkä ansiosta gallerian kokoelmat kattoivat koko unkarilaisen taiteen historian 1000-luvulta nykypäivään. Seuraavien vuosikymmenien aikana museon kokoelmat ovat laajentuneet, ja uusia näyttelyitä on perustettu. Museo sai lisätilaa, kun se vuonna 2005 otti käyttöönsä myös linnan A-siiven.


title: Unkarin kansallisgalleria

text: Kansallisgalleria on majoittautunut Budan linnassa neljään siipeen ja neljään kerrokseen. Museon pääsisäänkäynti on C-siiven itäisellä sivulla vastapäätä Tonavaa. Sisäänkäynnin edessä on Eugen Savoijilaisen patsas. Ensimmäisen kerroksen D-siivessä on vanhojen kiviesineiden sekä paneelimaalausten ja puupatsaiden näyttely. Lisäksi ensimmäisessä kerroksessa on tilaa tilapäisille näyttelyille.


title: Unkarin kansallisgalleria

text: Toisen kerroksen kokoelmat ovat kaikista laajimmat. Sen A-osassa on myöhäisgoottilaisia alttaritauluja sekä renessanssi- ja barokkitaidetta esittelevät näyttelyt. B- ja C-osissa on pääosin 1800-luvun taidetta ja A-osassa vaihtuvia näyttelyitä. Kolmannessa kerroksessa on taidetta 1900-luvun alkupuoliskolta ja vaihtuvia näyttelyitä. Ylimmässä kerroksessa on vuoden 1945 jälkeen tehtyä taidetta ja vaihtuvia näyttelyitä.


title: Unkarin kansallisgalleria

text: Ensimmäisen kerroksen niin sanotussa Lapidariumissa on kiviesineitä, joita löytyi Budan linnan jälleenrakennustöissä. Siihen kuuluu veistoksia ja arkkitehtonisia kappaleita, jotka koristivat linnan huoneita Angevinien ja Jagiellojen hallituskaudella. Kokoelman arvokkain esine on mustasta marmorista tehty Béla III:n pää, joka on noin vuodelta 1200. Osastolla on myös Matias Corvinusta ja tämän vaimoa Beatricea esittävät matalat marmorireliefit. Kokoelmaan kuuluu myös myöhäisgoottilaisia ja renessanssin esineitä Unkarin muista palatseista ja kirkoista.


title: Unkarin kansallisgalleria

text: Lapidariumia vastapäätä on goottilaisia paneeleja, veistoksia ja alttarikoristeita. Alttaritaulukokoelmaan kuuluu pääasiassa kookkaita taide-esineitä 1400-luvulta ja 1500-luvun alusta. Ne edustavat melko puhdasta gotiikkaa, mutta niitä koristavissa veistoksissa ja maalauksissa on jo renessanssin piirteitä. Nuorin alttaritaulu on peräisin Ciucsângeorgiun Mariankirkosta.